کێشەی سەرەکیی ئێمەی مرۆڤی عێراقیی و کوردستانیی.\nئێمە هەموومان کەوتووینەتە نێو چاڵێکی قووڵی بێ بن و بێ ئامانەوە، خنکاوین و نازانین خۆمان دەربازبکەین. بۆیە شەڕی حیزبە سیکتاریزمەکان لە عێراقدا، هەروەها شەڕ و ململانێ و موزایەدەی سیاسی حیزبەکان لە سەر دەسەڵاتگەریی لە کوردستاندا بە شەڕی خۆمان دەزانین و دەناسین. لە پێناوی ئەم شەڕانەدا خۆمان دەدەین بە کوشت و خوێنی یەکتری دەڕێژین و هەر هیچ نەبێت خۆمان ماندوو شەکەت دەکەین و عەقڵ لە دەستدەدەین و بیر ناکەینەوە. خراپترین شتێک لەم شەڕانەدا ئەوەیە، کە خەڵک لە جیاتی حیزبگەلێکی بەرژەوەندخواز و دەسەڵاتداری ستەمکار و چەوسێنەر شەڕ دەکات و ئەوانیش بیرمان بۆ دەکەنەوە و میکانیزمی بە هێزی شەڕەنگیزییمان تێدا دەچێنن.\nهێندە میکانیزمی ئەم ستەمگەرییە بە هێزە، کە پڕزۆڵ پڕزۆڵیان کردووین، دابەشیانکردووین بە سەر خۆیاندا. ئەم شەڕە نەگریسانە پڕزەیان لێ بڕیوین، بێ توانایان کردووین، بیرمان بۆ ناکرێتەوە، توانا شاراوەکانی خۆمانمان بۆ نادۆزرێتەوە، کە بەکاریبهێنین دژ بەم سیستمە ستەمگەر و چەوسێنەرە.\nشەڕ بووە بە شەڕی ئێمەو و ئەوانیش بەرووبوومی بردنەوە و دۆڕانی ئەم شەڕە دەخۆن. ئێمە دۆڕاو و ئەوان براوە!، ئێمە کوژراو و ئەوان زیندوو!، ئێمە هەژار و ئەوان دەوڵەمەند، ئێمە قارەمانی مەیدانی شەڕ و خوێنڕشتنەکان، ئەوانیش قارەمانی نێو دنیایی سیاسەت و رێکەوتنەکان، ئێمە خوێن لێڕژاو و ئەوانیش خوێنخۆر. ئێمە کۆیلە و ئەوانیش ئاغا، ئێمە سەگەلی دەیکراو لە یەکانەکان و گورگە بۆرەکان، شەکەتی وەڕین و برسین بۆ کەڵبەگرتن لە یەکتری، ئەوانیش پیاوانی جوامێری نێو دنیایی سیاسەت و خاوەن عەقڵ و نەخشەدانەری رێکەوتنێکی دیکە و هەڵگیراسانی شەرێکی دیکەی تایەفەگەرێتیی و بیرتەسکی عەقڵی ناسیۆنالیزمیی پڕ لە شۆڤێینیزمی.\nبەڵام لە بنەڕەتدا نە ئێمە سەگەلین، نە ئەوانەی بەرامبەرمان یەکانە و گورگە بۆرن، بەڵکو بەوەکراوین و بووین بە پەندی زەمانە و بوکەڵەی سەماکەری دەستی حیزبە ستەمگەرەکان. ئێمە هەموومان مرۆڤین، بەوانەشەوە، کە بە لێکدانەوەیەکی دەبەنگانە و تێنەگەیشتن لە مرۆڤ و مرۆڤبوون، وا خۆیان دادەنێن، کە مرۆڤگەلێکی عەقڵانی دەسەڵاتدارن. هەموومان پێکەوە مرۆڤگەلێکین، کە لە دێر زەمانەوە، لەو رۆژەوە، کە کراینە دەرەوەی مێژوو، ئیتر رووتکراینەوە لە مرۆڤبوون، ئەو چاڵەی تێیکەوتووین ئەو نامرۆڤبوونەیە، کە هەموومان پێکەوە تێیدا ژیانێکی ناشایستە بە مرۆڤ و دڕندانە بۆ گیانی یەکتری دەبەینە سەر. دەسەڵاتدارە ستەمگەرەکانیش مرۆڤی عەقڵانی و براوە و زیندوو نین، دەنا دەیانتوانی ئۆرگانیانە لەگەڵ هەموو خەڵکدا پێکەوە ببن بە سەبجێکت و رێگای رزگاری و ئازادی بگرینە بەر و لەو چاڵە نامۆرڤوونە بێینە دەروە و بچینەوە ناو مێژووی مرۆڤایەتییەوە، کە هەڵسوڕێنەر تێییدا تەنها سیستمێکی عەقڵانی و فەلسەفەیەکی زانستییانە بێتت، نەک حیزبگەلێکی سەبجێکت و هەڵسوڕێنەر.\nعەقڵانیەت و پەروەردە و پێداگۆگی سەردەمیانە، هۆشیاریی کۆمەڵایەتی و سیاسی، ئابووری بەهێز و خاوەن پارە و پول و سامان، داهێنانە هونەرییەکان و شاکاری ئەدەبی گەورە لە هەموو ژانرەکانیادا، کردنەوەی دەیان زانکۆ و مەڵبەندی مەعریفی، کردنەوەی دەیان ناوەندی کۆڵێنەوە و توێژینەوە، دامەزراندنی سەدان و هەزاران رێکخراوی مەدەنی، دروستکردنی هەزاران قوتابخانە و بنبڕکردنی نەخوێندەواری، دامەزراندنی دەیان ناوەندی تەندروستی و دەرمانسازی، ئەمانە هەموویان کاریگەرییان نییە لە سەر دروستکردنی مرۆڤی ئازاد و سەرفراز لە کۆمەڵگایەکدا، کە سەرلەبەری عەقڵ و بیرکردنەوەی داگیرکراوە. هەموو ئەمانەی ئاماژەم پێدان، لە کۆمەڵگایەکدا، کە سیستمی حوکمڕانییەکەی چەند حیزبێکی گەندەڵ و ستەمگەربێت، سوودیان نییە، چونکە عەقڵیەت و کولتوورێکی سیاسیی و کۆمەڵایەتی نەریتی و نامرۆیی باڵیکێشاوە بەسەر بیرکردنەوەیدا.\nمرۆڤی شکۆمەند و رزگارکراو، مرۆڤی دادپەروەر و سێکۆلار، مرۆڤی دیموکراتخواز و یەکسانخواز، مرۆڤی مرۆڤپەروەر و مافناس و پارێزەری ماف، تا ئەو واقیعە تاڵە نەگۆڕیت، کە زیاتر لە سێ سەدەیە بە دەستییەوە دەناڵێنین، ئەو واقیعە پڕ لە مەعریفە ساختەیەی، کە بە دووریی ئاسمان و رێسمان دووەر لەگەڵ مەعریفەیەکی زانستی هەڵنراو لە سەر مرۆڤبوون و کردنی مرۆڤ بە ناوەند و تەورەی سەرەکی، مەحاڵە ئازدی و رزگاری. تا واقیعەکە نەگۆڕین و نەوێرین دەستکاری بارودۆخە ناهەموارە چەقبەستووەکە بکەین، هەرچ چاکسازییەک و هەرچ هەوڵ و کۆششێک وەک دەرمانی ئازارشكێن وان و هیچی دیکە. چونکە هەموو ئەمانە، تەنها ناوێکی بێ ناوەڕۆکن و مرۆڤبونی تێدا نییە. هۆکاری پوچی هەموو ئەم ناوە جوان و رازاوانەش ئەوەیە، کە لە سەر زانینێکی خۆڕسک بوونیادنراون، یان لە سەر هەست و مەزندە بونیادنراون، لە سەر کولتوور و کەلەپور و عەقڵیەتێکی نازانستیانە بونیادنراون، یان لە باشترین حاڵەتدا پێدراوێکی رۆژئاوایین و لێمان قەرزکردوون. هەموو ئەمانەی، کە ئاماژەم پێدان، ئەو پێدراوە جوانانەن، کە لە رۆژئاواوە هێناومانن بۆ ناو کولتوورێکی پڕ لە نامرۆڤبوون، پڕ لە تووندوتیژیی و پڕ لە شەڕ و شۆر و کوشتن و بڕین و تۆڵەسەندنەوە. ئەوەی ئێمە قەرزی دەکەین لە رۆژئاوا عەقڵانیەتێکە بە ناعەقڵانییانە دەیگوێزینەوە. لە دێر زەمانەوە ئێمەی رۆژهەڵاتیی فێری گواستنەوە بووین و لە جێگەی بیرکرندەوەیەکی هیومانیستیانەی گونجاو لەگەڵ کات و شوێنی خۆماندا دامانناوە. هەروەک فەیلەسووفی فەرانسی گاستۆن باشالار دەڵێت: "هیچ عەقڵانێتێک نییە لە سەرو کات و شوێنەوە بێت". واتە عەقڵانێتێک نییە رەها بێت و بۆ هەموو کات و شوێنک دەستبدات.\nرۆژئاواییەکان، دوای دوو هەزار ساڵ ئنجا توانیان خۆیان لە سەدەکانی ناوەڕاست رزگار بکەن و فەیلەسووفێکی بە توانای وەک دیکارت بەرهەمبێنن و فەلەسەفەی ئەرستۆتالیس ئەفرۆزە بکەن، کە لە سەر هەست و مەزەندە پێکهاتبوو. فەلسەفەکەی دیکارت لە سەر بنەمای دۆزینەوە زانستییەکانی کۆبەرنیکۆسی پۆڵندیی و گالیلۆی ئیتالیی و کێبلەری ئەڵەمانیی تیۆریسەکرا. ماوەی سەد ساڵیش بە سەر فەلسەفەکەی دیکارت و دیکارتیزمییدا تێپەڕی ئنجا کانت هات و رەخنەی تووندی لەو عەقڵانییەتە رەهایەیی دیکارت گرت، کە ماوەی سەد ساڵ باڵیکیشا بە سەر زانست و عەقڵیەتی رۆژئاوادا. کانتیش لەسەر بنەما زانستییەکانی ئیساحاق نیوتن فەلسەفەکەی خۆی دامەزراندبوو. دوای کانتیش چەندین فەیلەسوفی مەزنی وەک، سپینۆزا و فرۆید و هایدگەر و هێگڵ و مارکس هاتن و گەشەیان دا بە زانستی مرۆڤیی، پاشانیش گاستۆن باشلار و فەیلەسووفەکانی تری سەردەمی ڕۆشنگەریی هاتن و فەلەسەفەکانیان لە سەر گەشەی زانستی مرۆیی و هاوسەنگ لەگەڵ هەنگاوە گەورەکانی ئەنشتاین لە زانستی سروشتیدا دامەزراند، کە پێوەری رێژەیی دۆزیەوە و ئەم پێوەرەشی کرد بە چەمکێکی بنەڕەتی لە گەشەی هەرچ زانستێکدا. کەواتە ئێمە کە هێشتا لە دەرەوەی مێژووین و عەقڵیەتمان و کولتوورمان و زانستمان نەیتوانیوە خۆی دەربازبکات لە عەقڵیەت و زانستی ئەڕستۆتالیسیی و سەدەکانی ناوەڕاست، عەقڵانیەت و سیستمی دیموکراتی رۆژاوا تەنها بە گواستنەوە بۆمان ناشێت و نابێت تا زەوینەی بۆ خۆشنەکەین و خاکێکی بە بڕشت و قوڕێکی خۆشکراوی بۆ ساز نەکەین، کە مرۆڤبوون لە مرۆڤەکاندا دروستبکات. واتە پێش هەموو شت دەبێت هەوڵبدەین دابڕانێک لە بیرکردنەوە و دید و بۆچوونە کۆن و نەریتییەکانی خۆماندا دروستبکەین، ئەوسا دەتوانین سوودی زۆر لە مێژووی مرۆڤایەتی وەربگرین، لە کاتێکدا کە خۆشمان بە جۆرێک لە جۆرەکان هاوبەشییمان کردووە لە مێژووە مرۆڤایەتییە پێشکەوتوو و مرۆییەکەدا. کاتێکیش قسە لە سەر دابڕان و پێویستی دابڕان دەکەین بەو واتایە نا، کە دابڕانێک لە هەموو کەلەپور و کولتوورێکی خۆماندا بکەین، یان دابڕان لە ئەزموون و مەزندەکانی خۆماندا بکەین. بەڵام ئەم دابڕانەی، کە ئێمە ئاماژەی پێدەکەین، سەرکێشیی گەرەکە، وەک هێگڵیش دەڵێت: "تا سەرکێشی نەکەین ناتوانین ئازادی بە دەست بێنین ". مرۆڤی هۆشیار ئەو مرۆڤەیە، کە توانیبێتی عەقڵی خۆی ئازاد بکات و خۆی رادەستی تووندووتیژیی شەڕی سیکتاریزمەکان و دینییەکان و ناسیۆنالیستییەکان نەکات.\nهەرچ مرۆڤێک بکەوێتە نێو شەڕ و پێکدادانەکانی ئەم سیکتاریزمانەوە، بکەوێتە نێو شەڕی ناسیۆنالیستیەوە، کەسی هۆشیار و عەقڵانی و هیومانیزم نییە. بەڵکو کەسێکی چەنەباز و زۆربڵێ و دەمدڕاو و درۆزن و ون بووە.\nلە کوردستانی باشوردا، کێشەی سەرەکی خەڵکی گشتی، کێشەی نەبوونی ئازدی و رزگاری، کێشەی نەبوونی دادپەروەری و مافی مرۆڤ و دەیان کێشەی کۆمەڵایەتی، سەرچاوەکەی ئەوەیە کە سەر لەبەری حیزبە سیاسییەکان، موحافزکارن و نایانەوێت دەستوەربدەنە بارودۆخەکە، تەنها ئەوەندە نەبێت، کە بەکاری دێنن بۆ گیرفان پڕکردن و هیچی دیکە. خەڵکی کوردستان، هەرچەندە بێدەسەڵات بن لە گۆڕینی ئەم بارودۆخە ناهەموارەی هەموومانی پێکەوە خنکاندووە، ئەوەندەیان لە دەست دێت، کە دووربکەونەوە لە حیزبایەتی و کاری حیزبایەتی نەکەن و نەبن بە جێبەجێکاری ئەجندا ستەمکارییەکەی ئەم حیزبانە. ئەم دوورکەوتنەوەیە لە حیزبایەتیکردن و بڕوا نەکردن بەو دیمکوراتییەی کە سندوقی دەنگەکان دەکرێن بە پێوەر بۆی، ئاسانترین و باشترین دژایەتی سیستمی ستەمکاریی چینی دەسەڵاتی سیاسییە لە کوردستانی باشوردا.\n٣٠\_٤\_٢٠١٦ - کوردستان


یاسای قەرز و هاوهەڵوێستی شیعەو سوننە\nئیبراهیم محه‌مه‌د عه‌زیز 13/11/2020 310 جار خوێنراوەتەوە\nعێراق لە دوای ۲٠٠۳وە لەسەر بنەمای تەوافق بیناکراوەتەوە بە جۆرێک زۆرینە ستەمکاری دروست نەبێت و هەروەها ڕێگربێت لە دیکتاتۆریەت!!!\nبەڵام دوای ۱۷ ساڵ عێراق لەڕووی پراکتیکیەوە کەیسێکی سەرکەوتووی تەوافقی پیشان نەداوەو بەردەوام گرفت و قیرانی هەبووە و هەیە لەسەر ئاستی پێکهاتە سەرەکییەکان و چۆنیەتی مامەڵەکردنیان لەسەر پڕۆسەی سیاسی.\nگرفت و قیرانەکانیش کاتێک سەرهەڵدەدات کە بەرژەوەندییەکان دژ بەیەک بوەستن و هاوتەریب و هاوهەڵوێست نەبن.\nلە هەندێک لایەنیشەوە بەتایبەتی دابەشکردنی پۆستە باڵاکان لە نێوان خۆیاندا کێشەی گەورەیان نییە، بە تایبەتی کە پەیوەست بووە بە کەسێک یان لایەنێک ئەوەش هۆکاری تایبەتی و بەرژەوەندی کەسی تێدا زاڵ بووە.\nبۆ نموونە کاتێک سەرۆکوەزیران لای شیعەیە زۆر لایان ئاساییە سەرۆککۆمار لای کوردبێت و سوونە سەرۆکی پەرلەمانی لابێت هەروەها بۆ پۆستە وەزارییەکانیش هەمان دابەشکاری بە ڕێژەی جیاواز.\nهاوهەڵوێستی شیعە و سووننە لەدەرکردنی یاسای قەرز و نادیدەگرتنی خواستی کورد لای دەستەڵاتی کوردی بە تێکدانی تەوافق و شەراکەت و هاوسەنگی دەزانرێت و لێی دەڕوانن، لێرەشەوە ده‌نگۆی هاوهەڵوێستی و یەک هەڵوێستی هاتۆتەوە مەیدان!!!\nئەگەر باس باسی تێکدانی تەوافق و شەراکەت و هاوسەنگییە ئایا تەنها لەم یاسایەدا ڕەنگی داوەتەوە؟ بێگومان نەخێر چونکە چەندین کێشەی نێوان هەرێم و بەغداد هەیە کە نەک هاوبەشی تێکدراوە بەڵکو خراپتریشە.\nگرفتەکە لێرەدا ئەوەیە کاتێک پۆستە باڵاکان دابەش دەکرێت کەس باسی هەڵوێستی نەتەوەیی و شتی لەم بابەتانە ناکات بەڵام لەکاتێکی تر و بابەتێکی تردا ئەو داواکارییە بەرزدەبێتەوە. لەوە باشتر و چاکتر نییە کە هەمووی هاوهەڵوێست بێت لەپێناو بەرژەوەندی باڵای نەتەوەیی و گشتی و دژایەتی و نەهێشتنی گەندەڵی بە جۆرێک بەردەوامی و ئیرادەیەکی بەهێز هەبێت بۆ پراکتیزەکردن، بەڵام بەداخەوە دەسەڵات کاتێک ئەوەی دەوێت کە خۆی بیەوێت نەک بەرژەوەندی گشتی بیخوازێت، بۆیە لەم جۆرە بارودۆخەشدا کەسانێک هەن دەیانەوێ ئاڕاستەی رووداوەکان بەجۆرێک بێ بۆ مەرامی سیاسی بەکاری بهێنن سەرەرای ئەو هەمووە شکستە.\nئەو کێشمەکێشانەی لە میانی دەرکردنی یاسای قەرز هاتە بوون سەلمێنەری ئەوەن کە دەسەڵاتی هەرێم گرنگی بەو رووداوانە نەداوە یان نایەوێت بیدات کە لە بەغداد دەگوزەرێت.\nگومانی تێدانیە لەم یاسایەدا سوونەو شیعە خواستی کوردیان نادیدە گرتووە، لەهەمان کاتدا دەبێت دەستەڵات ئەوە بزانێت و دەیشیزانێت کە شیعە و سوونە بەتایبەتی شیعە لە پەرلەمان دەتوانن لەڕێگەی چەند یاسایەکی لەم جۆرە کاریگەری نێگەتیڤ لەسەر هەرێم دروست بکەن، بۆیە دەبێت بە ناوەندی ستراتیژی بزانن و فاکت و رەهەندی گرنگی سیاسەتی لەسەر دروست بکەن نەک بگاتە خاتر و خوایشتی ڕیش و تەمەن و..هتد.\nئەمانەش هەمووی یارییەکی قێزەونە کە قوتی خەڵکی کراوەتە بابەتی ململانێی سیاسیەکان ئەگینا ئەگەر بەغداد بەجددی دەیەوێت ئیجرائات بکات لەگەڵ ئەوانەی دەستیان بەسەر مەلەفی نەوتدا گرتووە با بتوانێت لە دژیان ڕێوشوێنی یاساییان لە ناوخۆ و دەرەوەدا بجوڵێنێت بەوانەی ناوەڕاست و باشوریش.\nلەم یاسای قەرزەدا خواستی لایەنە کوردییەکان لە بەغداد رەچاو نەکراوە هەرسێ سەرۆکایەتیەکەش ناڕەزایی خۆیانیان نیشانداوە و داوای کۆبوونەوە دەکەن لەگەڵ نوێنەرانی کورد لە بەغداد، ئەم بارودۆخە پێویستی بە کاری جددیە کە خەمێک لە قووتی خەڵکی بخورێت بۆ ئەوەی چیتر ئەو مەلەفی نەوتە کە بووەتە قەیرانێکی گەورە بۆ سەر هاوڵاتیان بەو جۆرە ئیدارە نەدرێت و پێویستە کۆبوونەوە بۆ ئەوە بکرێت کە دەستهەڵگرن لە بازرگانی و بەهەدەردانی سامانی سەرزەوی و ژێر زەوی وبەتاڵان بردنی.\nگومانی تێدانیە مەلەفی نەوت بەهۆی گرێبەستی پەنجا ساڵە لەگەڵ تورکیا و پشکداری چەند کۆمپانیایەکی بیانی حکومەتی هەرێم دەستکراوە نییە لەمامەڵەی سەربەخۆ تێیدا.\nبۆیە لەم ململانێ ناتەندروست و نارەوایەدا تەنها هاووڵاتی ئاسایی و مووچەخۆر زەرەرمەندی سەرەکین کە ژیانیان و قوتی ڕۆژانەیان لەسەر ئەو مووچەیەیە کە دەستەڵات یاری پێدەکات و بێ باکە بەرامبەریان.


زایینی: ١٨-١٢-٢٠١٢ - هەتاوی: ١٣٩١/٠٩/٢٨ - ١٦:٣٩ تاران قه‌باره‌ی فۆنت:\nهیوا مورادیان یەکێک لەو کەسانەیە کەلە بنەماڵەیەکی پێشمەرگە لە دایک بووە و ژیاوە. هیوا مورادیان پێش ئەوەی لە ١٤ی خەرمانانی ساڵی ١٣٦١ی هەتاوی لە گوندی تەنگیسەری سەربە شاری سنە، لە دایک بێت، باوکە پێشمەرگەکەی ئیعدام دەکرێ. هیوا لەسەر بارودۆخی خۆی وەکوو بنەماڵەیەکی نیشتمانپەروەر، لە ناوچەیەکی پێشمەرگەپەروەر ئاوا دەدوێ: "دۆخی نالەباری سیاسی، میلیتاریزە بوونی کوردستان بەگشتی و ناوچەی ئێمە بەتایبەتی لە لایەک و لە لایەکی دیکەشەوە هەلومەرجی خراپی ئابووریی بنەماڵەکەمان، بوون بەهۆی ئەوەی کە تەنیا یەک ساڵ دەرس بخوێنم. هەر ئەو بارودۆخە نالەبارە ناچاری کردم لە تەمەنی ٩ ساڵیدا، کاتێک کە هاوتەمەنەکانی من لە دونیای منداڵانەی خۆیاندا دەژیان، من رێگای شارەکانی سنە و دواتر ئەهواز و ئابادان بگرمە بەر و دەستم دایە کارکردن بۆ ئەوەی بتوانم بژیوی ژیانمان دابین بکەم".


فایزه‌ر دڵنیا نییه له‌وه‌ی ڤاكسینه‌كه‌ی ڕێگریی بكات له‌گواستنه‌وه‌ی كۆرۆنا – Politic Press\nئه‌لبێرت بۆرلا، سه‌رۆكی كۆمپانیای “فایزه‌ر”ی ئه‌مریكی ئاشكرایكرد، دڵنیانین له‌وه‌ی ڤاكسینه‌كه‌یان ڕێگریده‌كات له‌گواستنه‌وه‌ی كۆرۆنا یاخود نا.\nهه‌رچه‌نده ڤاكسینه‌كه‌ی كۆمپانیای فایزه‌ر سه‌لمێندراوه كه به‌ڕێژه‌ی زیاتر له 90% كاریگه‌ریی هه‌یه بۆ ڕێگریكردن له‌تووشبون به‌كۆرۆنا، به‌ڵام به‌وته‌ی سه‌رۆكی كۆمپانیاكه، ئه‌وان له‌وه دڵنیانین ڤاكسینه‌كه‌یان ڕێگریده‌كات له‌گواستنه‌وه‌ی كۆرۆنا یاخود نا.\nبۆرلا ده‌شڵێت، سه‌لماندنی ئه‌و بابه‌ته پێویستی به تاقیكردنه‌وه‌ی زیاتر هه‌یه، هاوكات داوای له ئیداره‌ی ده‌رمان و خۆراكی ئه‌مریكا (FDA) كردووه، ڕه‌زامه‌ندی بده‌نه فایزه‌ر بۆ به‌كارهێنانی ڤاكسینه‌كه‌یان بۆ حاڵه‌تی له‌ناكاو.\nكۆمپانیای فایزه‌ر به‌هاوبه‌شی كۆمپانیای “بیۆنتیك”ـی ئه‌ڵمانی ڕه‌زامه‌ندی به‌كارهێنانی ڤاكسینی كۆرۆنایان له‌حكومه‌تی به‌ریتانیا وه‌رگرتووه، چاوه‌ڕێی وه‌رگرتنی ڕه‌زامه‌ندی له‌وڵاتانی دیكه‌ی ئه‌وروپاش ده‌كه‌ن بۆ به‌كارهێنانی ڤاكسینه‌كه.\nTags: ڤاکسینی کۆرۆنا ڤایرۆسی كۆرۆنا\nلە هەولێر گردبوونەوەیەك بەڕێوەچوو\nتوێژینەوەیەک: ڤاکسینی ئەنفلۆنزا لە کۆرۆنا دەتپارێزێت\nئەو توێژەی یەکەمجار ڤاکسینی کۆرۆنا وەردەگرێت ئاشکراکرا


سەبارەت بە ڕوداوەکەی موسڵ ڕوونکردنەوە دەدرێت\nئەندامی ئەنجومەنی نوێنەرانی عیراق لەسەر پشكی پێكهاتەی شەبەك ڕایگەیاند، هەندێك ئاژاوەگێڕی پارتی رێزی هیچ یاسا و عورفێك ناگرن، ئەوەی ڕویدا سوكایەتیكردن بوە بە خاڵێكی پشكنین.\nئەمڕۆ ( پێنج شەممە، ١٢ی ئەیلوولی ٢٠١٩ )، لە لێدوانیکدا بۆ میدیاکانی حزبەکەیان، شێروان دوبەردانی ئەندامی پەرلەمانی عیراق لە فراکسیۆنی ( پارتی )و سیروان رۆژبەیانی جێگری پارێزگاری نەینەوا لە لیستی پارتی ڕایانگەیاند بوو" لە خاڵی پشكنینی كۆكجەلی لەباشوری موسڵ لەلایەن حەشدی شەعبی و سوپاوە هەوڵی تیرۆركردنیان دراوەو هێرشكراوەتەسەر ئۆتۆمبێلەكانیان ئەوەش سوكایەتیكردنە بەیاسا و دەستور، چونكە پەرلەمانتار حەسانەی هەیە، هەروەها ژمارەیەك پاسەوانیان رفێندراون و لێیان دراوەو سوكایەتیان پێكراوەو دوای چەند كاتژمێرێك ئازادكراون".\nسەبارەت بەو ڕووداوە، حەنین قەدۆ ئەندامی پەرلەمانی عیراق لەسەر پشكی پێكهاتەی شەبەك، لە لێدوانێكی رۆژنامەوانیدا ڕایگەیاند" وادیارە هەندێك ئاژاوەگێڕی پارتی نرخ بۆ هیچ یاساو عورفێك دانانێن و وا هەڵسوكەوت دەكەن نەینەوا بەشێكە لە هەرێم، ئەوەش لەشێوازی هەڵسوكەوتیان لەگەڵ خاڵە پشكنینە ئەمنیەكانی نەینەواوە دەردەكەوێت بەشێوەیەك لەوانەیە ببێتەهۆی كێشەی ئەمنی و پەیڕەوكردنی بنەمای یاسای دارستان".\nئاشکرایشی کردوە " خاڵە پشكنینە حكومیەكان پیرۆزن و پێویستە رێزیان لێبگیرێت و سوكایەتیان پێ نەكرێت، چونكە سوكایەتیكردن پێیان سوكایەتییە بە حكومەت و یاسا".\nئەو پەرلەمانتارە باسی لەوەشكردوە" ئەوەی لە خاڵی پشكنینی كۆكجەلی رویدا سوكایەتییە بە یاساو ئەو موجاهیدانەی سورن لەسەر دابینكردنی ئاسایش لەم بارودۆخە ئەمنیە هەستیارەدا، پەرلەمانتار شێروان دوبەردانی ناسراوە بەوەی هەڵوێستەكانی دژی حەشدی شەعبیە و هەوڵی دروستكردنی تەنگژە دەدات لەپێناو جێبەجێكردنی سیاسەتە مەترسیدارەكانیان تایبەت بە داهاتوی نەینەوا و عیراق و ئەو روداوەش كۆتا روداو نابێت".\n1289 جار بینراوە


وه‌زاره‌تی پێشمه‌رگه ژماره‌یه‌كی زۆر چه‌كی ده‌ستبه‌سه‌ردا گیراوی له‌ناو برد\nوه‌زاره‌تی پێشمه‌رگه له رێگه‌ی لیژنه‌یه‌كی تایبه‌ته‌وە 140 چه‌كی ده‌ستگیركراوی له‌ناوبرد كه زیاتر چه‌كی راوكردن و ژماره‌یه‌كی كه‌م چه‌كی ئاسایی بوون.\nوه‌زاره‌تی پێشمه‌رگه رایگەیاندووه، یه‌كه‌م هه‌نگاوی ئه‌و بڕیارەی وه‌زاره‌تی ناوخۆ سەبارەت بە لەناوبردنی چەکی قەدەغەکراو جێبه‌جێ کرد و ئه‌و چه‌كه ده‌ستگیركراوانه‌ی له‌لایه‌ن لیژنه‌یه‌كی تایبه‌تی وه‌زاره‌تی پێشمه‌رگه‌وه له كارگه‌ی تواندنه‌وه‌ی ئاسن له هه‌ولێر له‌ناوبران و چه‌كه‌كان نزیكه‌ی 140 پارچه چه‌كی ئاسایی و چه‌كی راوكردن بوون، به‌شێك له‌و چه‌كانه له ناوخۆی هه‌رێم و به‌شێكی دیكه‌شیان له‌سه‌ر سنوره‌كان دەستیان بەسەردا گیرابوو، كه خاوه‌نه‌كانیان به‌نیازبوون به رێگه‌ی قاچاغ بیانهێننه ناو هه‌رێمی كوردستانه‌وه.\nوەزارەتی پێشمەرگە ئەوەشی راگەیاندووە: له دوای ئه‌و بڕیاره‌وه تا ئێستا سه‌دان پارچه چه‌كی كۆن و نوێ، كه زیاتر چه‌كی راوكردن و ژماره‌یه‌كی كه‌م چه‌كی ئاسایی بوون و له‌لایه‌ن داموده‌زگاكانی ئاسایش و پۆلیسی سه‌ر به وه‌زاره‌تی ناوخۆی حكومه‌تی هه‌رێمەوە ده‌ستگیركرابوون.\nباسی لەوەشکردووە: بە گوێرەی بڕیاره‌كه، ئه‌و چەكه قورس و مامناوەندانه‌ی راده‌ست ده‌كرێن یان دەستیان بەسەردا ده‌گیرێت لە رێگەی لیژنەیەكی تایبەتمەند و بە رێكارێكی یاسایی رادەستی وەزارەتی پێشمەرگە دەكرێن.\nئەمە لەکاتێکدایە وەزارەتی ناوخۆی حکومەتی هەرێم 10ی شوباتی 2019 رایگەیاند، پڕۆسەی چەک داماڵین دەستپێدەکات و دەستبەسەر هەموو چەکێکیشدا دەگیرێت جگە لە دەمانچە و کڵاشینکۆف.\nپۆلیسی هه‌ولێر له هه‌ڵمه‌تێكدا ده‌ستی به‌سه‌ر كۆمه‌ڵێك چه‌كی تاپڕدا گرت\nوه‌زاره‌تی ناوخۆ راگەیاندراوێکی لەسەر دیاردەی چەکداری بڵاوکردەوە\nكۆگایه‌كی چه‌ك و ته‌قه‌مه‌نی لە کانی قڕژاڵەی نزیک هەولێر ته‌قیه‌وه\nوه‌زاره‌تی ناوخۆ له‌ناو بردنی زیاتر 13 هه‌زار چه‌كی بێ مۆڵه‌تی راگه‌یاند


هاوشانى پیاوانى کۆڵبەر، لە ڕۆژهەڵاتى کوردستان بەشێک لە ژنان دەستیانداوەتە ئەو کارە سەختە بۆ پەیداکردنى بژێوى خێزانەکانیان، دواى ئەوەى مێرد یان کەسە نزیکەکانیان لەو رێگەیەدا تیاچوون یان تواناى کارکردنیان نەماوە.\nبەپێی راپۆرتێکى پێگەى "ئێران وایەر"ى ئێرانى (21ی کانونی یەکەمی 2020) کە "ناس کورد" بەدواداچوونى بۆ کردووە، زۆربەی ئەو ژنانەی کە کۆڵبەری دەکەن لە هەورازەکانی "ژاڵانە" لە هەورامان تەنیان، چونکە یان مێردەکانیان کاریان پێناکرێت یان گیانیان لەدەست داوە.\nئاماژە بەوەشکراوە، زۆربەی ئەم کۆڵبەرانە خوێندەوارن یان دەستی شارەزای کۆمەڵێک کاری وەک بەرهەمهێنانی پیشە دەستییەکان و خواردنە لۆکاڵییەکانن بەڵام سەرمایەیەکیان بە دەستەوە نییە ئیش و کارێکی تایبەت بە خۆیان ڕێبخەن.\n"گلارە" ناوی خوازراوی ژنێکی کۆڵبەرە لە ناوچەی "هەورامان" دەڵێت "ژنێکی زۆر خەریکی کۆڵبەرین؛ کاتێک هاوسەر و منداڵانی ژنێک بۆ کۆڵبەری چون و ئێستا چیتر کاری پێ‌ناکرێ یان گیانیان لە دەست داوە، دەبێت ئەو ژنە چ بکات؟ چۆن خەرجی ژیان و بژێویییەکەیان پەیدا بکات؟ کەواتە ڕوو دەکاتە کۆڵبەری و هیچیش بە کەس ناڵێت".\nدەشڵێت، "ژنانی کۆڵبەری ناوچەکە زۆرجاران بەبێ ئەوەی بە کەسێک بڵێن، جلی پیاوان لەبەر دەکەن و بەرەو ژاڵانە وەڕێ دەکەون. سیما و ڕوخساریان لەبەر کاری دژوار و گران جیاوازییەکی ئەوتۆی لەگەڵ پیاوان نییە. تەنانەت ئەگەر جوێنیشیان پێ‌بدرێت، جواب نادەنەوە بۆ ئەوەی کەس پێیان نەزانێت کە ئەوانە ژنن."\nگلارە ئاماژە بە ژنێک دەکات کە دوای ئەوەی مێردەکەی بەر فیشەک دەکەوێت، ڕوو دەکاتە کۆڵبەری. پیاوەکە قاچێکی لە دەستدا و لە ماڵەوە کەوت. ئێستا چیتر ئەوە ژنەکەیە کە دەبێت بۆ تێرکردنی منداڵەکانی، بار و کۆڵی ژیانەکە هەڵبگرێت؛ هەم باری گرانی ژیان و هەم کۆڵی گرانی شمەک و کاڵاکان لە هەورازە مەترسیدارەکاندا. بەڵام کۆڵێکی بچووکتر هەڵدەگرن و هەر بەو پێیەیەیش پارەیەکی کەمتر وەردەگرن.\nبە شێوەی مامناوەند ئەگەر هەر پیاوێک دەتوانێت 50 کیلۆ بار هەڵبگرێت، کۆڵی ژنەکانیش لە نێوان 15 تا 20 کیلۆیە؛ واتە ئەوان هەموو ڕۆژێک و بەو هەمووە مەترسییەوە کە دێتەسەر ڕێگەکەیان، لە کۆتاییدا 150 تا 200 هەزار تمەن وەردەگرن.\n"مێهریاد"، یەکێک لە چالاکوانانی مەریوانی شایەتى دەستبەسەرکردنى ژنێکى کۆڵبەرە لەلایەن پۆلیسەوە و دەلێت "بیرمە کاتێک سەربازێک زانی کۆڵبەرەوکە ژنە، پێیوت "ئەوە تۆیت سەربەرزی دەبەخشیت نەک من!" هەڵبەت ئەمە نموونەیەکی دەگمەنە".\nکۆڵبەرەکان بە شێوەیەکی مامناوەند لە هەفتەیەکدا جارێک دەچن بۆ کۆڵبەری. ئەوان بۆ بڕینی هەورازە سەختەکانی ژاڵانە، دەرمانی، لەوانە "ترامادۆڵ" دەخۆن، بۆ ئەوەی بەرگەی ئەو ڕێگایە بگرن. ئەوانەیشی کە لەم ڕێگەیەدا زیانیان بەردەکەوێت و بریندار دەبن، پێویستیان بە یارمەتیدان هەیە بۆ ئەوەی بتوانن ڕێوشوێنی یاسایی بۆ بەرگری لە خۆیان بگرنە بەر. زۆربەیان پێویستیان بە دەرمانە بەڵام تێچووەکەی ئەوەندە زۆرە کە ناتوانن بیکڕن و ناچارن بۆ ساڵانێکی دوور و درێژ بەرگەی ئەم ژان و ئازارە بگرن.\nسەدان کەس لە ژنان و پیاوان هەموو ڕۆژێک لە هەورازی شاخە جۆراوجۆرەکان کۆڵیان بە شانەوەیە؛ کۆڵێک کە بۆ ئەوان وەبیرهێنەرەوەی هەزاران چیرۆکی سەربەمۆرە. حکومەت دەڵێت لە ئێراندا پیشەیەک نییە ناوی کۆڵبەری بێت و هەر لەبەر ئەوەش بیمە ناکرێن.\nپەرلەمان و حکومەت دابینکردنى موچە لەدەرەوەى ’رێککەوتن لەگەڵ بەغدا’ تاوتوێ دەکەن\n2020.12.27 - 19:09


532. به‌ڕێوه‌بردنی كات | ماڵپه‌ڕی سانا\nماڵه‌وه > ڕاپۆرت و سیمینار, ئه رشيف\t> 532. به‌ڕێوه‌بردنی كات\n533. چۆن ببین به‌كه‌سێكی نموونه‌یی 531. كاریگه‌ری ئینته‌رنێت له‌سه‌ر كۆمه‌ڵگه


كه‌ریم كابان – Knwe.org\nسەرەکی » وتار » لەتیف فاتیح فەرەج » كه‌ریم كابان\nقه‌ت نه‌ده‌ی ئازاری گیانی مه‌ست و بێدارانی شه‌و\nخۆت نه‌خه‌یته به‌ر شه‌پۆلی په‌ست و بێزارانی شه‌و\nئه‌و ده‌نگه ئه‌فسوناویه‌ی هونه‌ری وه‌ك هونه‌ر به ئێمه ئاشنا كرد ئه‌و پیاوه‌ی ئاوازومیوزیكی كوردی وه‌ك ئاوازومیوزیكێكی ره‌سه‌ن و سه‌ربه‌خۆ هێنایه ماڵه‌كانمانه‌وه‌و به 60 ساڵ ته‌مه‌نی هونه‌ری نزیكه‌ی 100 گۆرانی جیاوازو شایسته‌ی چڕی، هه‌رگیز په‌له‌ی نه‌كرد، زۆرله سه‌ر خۆ ده‌ستی پێكرد یه‌كه‌م گۆانی له ناوه‌ندی چله‌كانو دواگۆرانیشی به‌رله‌مردنی به ماوه‌یه‌ك تۆمار كرد،ئه‌وه‌نده‌ی منبزانمیه‌كه‌م گۆرانی ئه‌و گۆرانی « له رێی دڵداریدا « بوو.كابان بنه‌ماڵه‌یه‌كی ناوداروناسراوی شاری سلێمانین، ئه‌و خۆی ساڵی 1927 له گه‌ڕه‌كی شێخانی سلێمانی له دایك بووه، هه‌ر له‌وشاره‌ش خوێندوویه‌تی.\nهونه‌رمه‌ندێكی بێده‌نگ و پڕ بوو به باوه‌ڕی من له‌و هونه‌رمه‌نده ده‌گمه‌نانه‌ی كورده كه هونه‌ری كوردی وه‌ك هونه‌رێكی باڵا نیشانی ئه‌وانی تر دا.\nكه‌ریم كابان وێڕای هونه‌رمه‌ندیه‌كه‌ی كوردێكی كورد په‌روه‌ریش بووه و هه‌میشه له گه‌ڵ خه‌می نه‌ته‌وه‌كه‌یدا بووه، هه‌ربۆیه له ساڵی 1963 نه‌فی ده‌كه‌ن بۆ باشوری عیراق و تا ساڵی 1969 بواری گه‌ڕانه‌وه‌ی نابێت بۆ شاره حه‌یاته‌كه، ئه‌و ناوی ته‌واوی عه‌بدولكه‌ریم مه‌حمود عه‌زیز كابانه، به‌چه‌ند گۆرانیه‌كی كه‌م ناوبانگێكی زۆر گه‌وره‌ی بۆ خۆی و بۆهونه‌ری سلێمانی و كوردیش ده‌سته‌به‌ر كردووه، گۆرانیه‌كانی» یاران وه‌سێتم، یار جوانه، قه‌ت نه‌ده‌ی ئازاری گیانی « له گۆرانیه ده‌گمه‌ن و دانسقه‌كانن كه‌ریم كابان به‌و ده‌نگه نه‌رمه‌ی بۆی چڕیوین .تا دواساته‌كانی ته‌مه‌نیشی ده‌نگه‌كه‌ی ده‌نگێكی سروشتی و خودا كردی وه‌ها بوو كه مرۆڤ نه‌یده‌توانی گوێی لێنه‌گرێت و به دیاریه‌وه نه‌وه‌ستێ.\nئه‌و ته‌نانه‌ت له هه‌ڵبژاردنی ده‌قیشدا جا شیعری شاعیران بێت یان فۆلكلۆر، ده‌ستی بۆ تێكستگه‌لێك ده‌برد كه سه‌راپا كوردی په‌تی بن، یانی هه‌ر له‌و جۆره بوو كه گۆرانی شاعیر ده‌روێش عه‌بدوڵای هونه‌رمه‌ندی پێهه‌ڵده‌نێت.\nكێلێكی به‌رزی به قه‌د باڵای شه‌م\nله ژور سه‌رم بێت بێ زیادو بێكه‌م\nهه‌ندێك ده‌نگ ده‌چنه خانه‌ی نه‌مریه‌وه‌و به ئاسانی دوو باره نابنه‌وه، ئه‌و ده‌نگانه رێك مۆری تایبه‌تی خۆیان هه‌یه، ئه‌وان كه‌میان چڕیبێت یان زۆر هه‌ر به تایبه‌تمه‌ندی خۆیان ده‌مێننه‌وه‌و كه‌س ناتوانێ شوێنیان پڕبكاته‌وه له‌و ده‌نگانه نمونه‌ی حه‌سه‌ن زیره‌ك، عه‌لی مه‌ردان، كه‌ریم كابان وماملێ و كه‌سانی دیكه‌ن، كه مایه‌ی ئه‌وه‌ن شانازیان پێوه بكه‌ین و بڵێین ئێمه‌ش هونه‌ری تایبه‌ت به خۆمان هه‌یه.\nئه‌و ده‌نگه پاك و بێگه‌ردو سافه‌ی كه‌ریم كابان دواجار له 14ی 1ی 2016 له گۆ كه‌وت و گه‌ڕایه‌وه بۆ نه‌مری، به‌ڵام گۆرانیه‌كانی تا سه‌رده‌مێ زۆر دور له ناوماندا زندوو ئاماده‌ن.\nئێمه‌ش به‌و خه‌یاڵه‌وه نیگا ده‌گرینه وه‌نه‌وشه‌ی سه‌ر باخان و ده‌ڵێین درود بۆ كه‌ریم كابانی هونه‌رمه‌ند.


- کۆمیتەی نێوەندی پدک بڕیاری ئەوەیدا کە لە هەموو ک [ زۆرتر... 👁] ✖ ✖ ✖ 0 0 ✔ 92% ✍ هـ.ب. 30-8-2010 11:20:08\n📅 00-05-1960 رێکەوت و رووداو (کڕۆنۆلۆژیا)\n- دەرچوونی دوا ژمارەی گۆڤاری بڵێسە لە سلێمانی، کە [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:20:08\n📅 00-06-1959 رێکەوت و رووداو (کڕۆنۆلۆژیا)\n- دەرچوونی دوا ژمارەی گۆڤاری نەورۆز لە سلێمانی، کە [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:20:08\n📅 00-08-1959 رێکەوت و رووداو (کڕۆنۆلۆژیا)\n- دەرچوونی یەکەمین ژمارەی گۆڤاری بڵێسە لە سلێمانی، [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:20:08\n📅 12-09-1937 رێکەوت و رووداو (کڕۆنۆلۆژیا)\n- دەرچوونی ژمارە یەکی رۆژنامەی زبان لەلایەن شارەوا [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:20:01\n📅 21-01-1926 رێکەوت و رووداو (کڕۆنۆلۆژیا)\n- دەرچوونی ژمارەی یەکەمی رۆژنامەی ژیان لە سلێمانی، [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:19:59\n📅 25-02-1938 رێکەوت و رووداو (کڕۆنۆلۆژیا)\n- دەرچوونی ژمارە یەکی گۆڤاری زانستی لە سلێمانی، لە [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:20:02\n📅 26-01-1939 رێکەوت و رووداو (کڕۆنۆلۆژیا)\n- دەرچوونی یەکەمین ژمارەی رۆژنامەی ژین لە سلێمانی [ زۆرتر... 👁] ✖ ✖ ✖ 0 0 ✔ 66% ✍ هـ.ب. 30-8-2010 11:20:02


فرۆشتنی مەلەفەكانی گەندەڵی لە پەرلەمانی عیراق\nفرۆشتنی مەلەفەكانی گەندەڵی لە پەرلەمانی عیراق\nدۆسیەی هەڕەشەكردن بە مەلەفەكانی گەندەڵی چییە؟. لە خولی پێشوی پەرلەمانی عیراقدا بەگشتی و لەم خولەی ئەنجومەنی نوێنەرانی عیراق بەتایبەتی، دیاردەیەك سەریهەڵدا لەناو پەرلەمانی عیراقەوە.\nئەویش گەڕان بوو بەدوای مەلەفی گەندەڵی وەزیر و بەرپرسە گەورەكانی عیراق لەلایەن پەرلەمانتارانەوە، بەڵام هەندێك لەو دۆسیەیانە تەنها هەرەشەیان پێكراوە و نەجوڵینراون بەفەرمی، ئامانجە راستەقینەكەشی ئەوەبووە كە وەك كارتی هەرەشە بەكاریبهێنن بۆ وەرگرتنی بەرتیلی چەور. تەنانەت هەندێك جاریش دۆسیەكان فەیك بون و وەزیرەكان لەترسی نەشكاندنی حورمەت و بانگهێشتنەكردنیان بۆ پەرلەمان، وەك دورخستنەوەی گێچەڵ لەخۆیان پارەیان داوە.\nبەپێی زانیاریەكانی دیپلۆماتیك مەگەزین، چەند ڕێگەیەك هەبووە لەناو پەرلەمانی عیراق كە لەڕێگەیەوە ئەم كارانە كراوە.


ئەگەر خۆشەویستیی کاڵ بێتەوە ئەو کاتە شیعر دەبێتە خەم و ئازار و ئەندێشە.\nئەو گەنجێکی ڕووخسار جوان و ناخێکی پڕ لە شیعری ھەیە، وەک خۆی دەڵێ : شاعیری شیعری لیرەکم و لەزۆربەی بوارەکانی شیعریشدا شیعرم نوسیوە، زۆربەی شیعرەکانیشم کراون بە گۆرانی".\n"سەرکەوت حسێن خدر" لەدایک بووی ١٩٨٥ و دانیشتوی قەزای ڕانیە، لە ساڵی "٢٠٠٢"وە شیعر دەنوسێت و دوو بەرھەمی چاپکراوی ھەیە "شیوەنێک بۆ دڵ بێنازەکان " و "دووری و ئازارەکانی دابڕان".\nبەرھەمی تازەشی ھەموو کارەکانی تەواو بووە،چاوەڕوانی ژمارەی سپاردنی وەزارەتی ڕۆشنبیری حکومەتی ھەرێمە.\nدوو ساڵ لێپرسراوی ڕاگەیاندنی ڕێکخراوی ئازادی لاوانی کوردستان بوە لە سەنتەری ڕانیە، یەکێکیش بوە لە دەستەی دامەزرێنەری سەنتەری ڕۆشنبیری میرزا مەنگوڕی ،سەرکەوت بۆ ئەمەیان دەڵێ: بۆ من شانازیە لە وەسیەتێکی شاعیرێکی گەورە لە ھاتنەدی ئاواتەکەی بەشدار بووم".\nپ/ پێت وایە شیعر دەتوانێ وەڵامی پرسیارە فەلسەفیەکان بداتەوە؟\nو/ شیعر نەک وەڵامی پرسیارە فەلسەفیەکان دەداتەوە، بەڵکو ئەو پرسیارانەی کە وەڵامیان قورس و ئەستەمە لە دنیای شیعردا وەڵامەکەت دەست دەکەوێت و شیعر دەریایەکی فراوانە بەڕادەیەک تا بڕۆی ناگەیە کەناری.\nپ/ ھەموومان دەزانین شیعر شاعیر دەینوسێ، بەڵام پێت وایە شیعر لەناخی شاعیر نزیک ترە یان خوێنەر؟\nو/ بێگومان شیعر لە شاعیر نزیکترە، شیعرە دەتوانآ خوێنەرێکی زۆر لە دەوری خۆیدا کۆ بکاتەوە بە تێبینیەکانی خوێنەریش شیعرەکە دەوڵەمەند دەبێت لە فکری شاعیردا.\nپ/ دەڵێن شیعر چێژی جارانی نەماوە،ئایا ئەوە ڕاستە؟ لاواز بوونی شیعر ھۆکارەکەی شاعیرە یان خوێنەری جدی شیعریمان نیە؟ تۆ بڵێی لاواز بوونی دەقی شیعری نەبوونی خوێنەر بێت؟\nو/ بەھۆی بوونی ئامڕازەکانی ئەنتەرنێت و تۆڕە کۆمەڵایەتیەکان، ھۆکاری کەمبوونەوەی خوێنەری شیعرە, بەبڕوای من ئەوەندەی ئێستا لە تۆڕە کۆمەڵایەتیەکان خوێنەری شیعر زۆرە ئەوەندە بەدوای نامیلکەو دیوانەوە نین.\nلە بەرئەوەی جاران لە سەردەمێکدا شعر دەورو کاریگەری خۆی دەگێڕا ئێستا ئەو ھەستە لاواز بووە، ڕاستر بڵێم بە ھۆی بوونی شیعری تازە و ئازاد، شیعر چێژەی جارانی نەماوە و دووبەرەکی خستۆتە نێوان شیعر و خوێنەر لەگەڵ ڕێزم بۆ ئەو شاعیرانەی کە شیعری ئازاد دەنوسن.\nپ/ شیعری گەنجەکانمان لاوازن یان لەدەربڕیندا بەپەلەن؟\nو/ لە ڕاستیدا ناتوانم بە شیعری کەس بڵێم لاواز لە بەر ئەوەی ھەر کەس لە خەیاڵی خۆی و لە دیدگای خۆی دێتە ئاخاوتن ھەر کەس بە جۆرێک ، ئەگەرچی نایشارمەوە پەلە کردن لە نوسینی شیعردا دەبینم لەلایەن ئەوانەی دێنە دنیای نوسینی شیعرەوە.\nپ/ ھەر چەند پایز وەرزێکی جوان و خۆشیشە، بەڵام لەشیعری ئێمەدا پایز و خەم ھەمیشە وەکو دوو عاشقی دۆِڕاو دەردەکەون، پێت وایە لێکچون لە نێوان دۆڕان و وەریندا ھەبێ؟\nو/ بەدڵنیاییەوە لێک چوون زۆرە، لە پایزدا درەختەکان زەرد دەبن و دەبێتە ھۆی وەرینی فرمێسک لە ڕێگای وەرینی گەڵاکانەوە، کآ دەڵآ بە ھۆی تۆرانی وەرزی بە ھارەوە نیە ئەی ئەگەر عاشق لە مەعشوقەکەی بتۆرآ ئەوکاتە ھەر خەیاڵ دەمانباتە پایزو خەزان لە کەلاوەکانی وەریندا؟\nپ/ دەڵێن تا خۆشەویستی ھەبێ نوسینی شیعریش بەردەوامە، ئایا کاڵ بوونەوە یان نەمانی خۆشەویستی بەڕاستی پێوەرە بۆ نەنوسینی شیعر؟\nو/ بەڵێ، نەمانی خۆشەویستی واتا نەمانی ژیان و ژیانیش بآ خۆشەویستی کۆتایی ھەموو شتێکە, ئەگەر خۆشەویستی کاڵ بێتەوە ئەو کاتە شیعر دەبێتە خەم و ئازار و ئەندێشە لە باس و بەسەر ھاتەکانی.\nپ/ شیعری زۆربەی شاعیران پڕیەتی لە یادەوەری، ئایا ئەو جۆرە دەقانە ئێستا و داھاتو وەک ڕا بردوو دەمێننەوە؟\nو/ ژیان پڕیەتی لە ڕبردوو دەکرآ بڵێین شیعر بەردەوامە جا چ لە ڕابردوو یان بۆ ئێستا یان داھاتوو تا ژیان بەردەوام بێت ئەوە شیعریش بەردەوام دەبێت ھەرجارەو لە بەرگێکدا.\nتەمەنیشمان ھەمووی گوڵە\nداری ئومێدمان ھاتەبەر\nشەونمی سەر پەڕەی گوڵان.


لیژنەی پەروەردە و خوێندنی باڵای پەرلەمانی عێراق سەردانی زانكۆی هەڵەبجە دەكات - زانکۆی هەڵەبجە\nلیژنەی پەروەردە و خوێندنی باڵای پەرلەمانی عێراق سەردانی زانكۆی هەڵەبجە دەكات\nزانکۆی هەڵەبجە - چالاکییەکان - لیژنەی پەروەردە و خوێندنی باڵای پەرلەمانی عێراق سەردانی زانكۆی هەڵەبجە دەكات\n05 تشرینی دووهەم\nسەرۆكی زانكۆی هەڵەبجە و یاریدەدەری سەرۆكی زانكۆی بۆ كاروباری خوێندكاران ، پێشوازیان لە لیژنەی پەروەردە و خوێندنی باڵا لە پەرلەمانی عێراق كرد.\nئەمڕۆ د.مهاباد كامل عەبدوڵا، سەرۆكی زانكۆی هەڵەبجە، د. رەنجدەر محەمەد عەزیز، یاریدەدەری سەرۆكی زانكۆی بۆ كاروباری خوێندكاران، و ژمارەیەك لە ئەندامانی ئەنجومەنی زانكۆی هەڵەبجە، پێشوازیان لە لیژنەی پەروەردە و خوێندنی باڵای پەرلەمانی عێراق كرد كە بەسەرۆكایەتی دكتۆر مقدام جمیلی سەردانی زانكۆیان كردبوو.\nلیژنەی پەروەردەو خوێندنی باڵا سوپاسی پێشوازی گەرمی سەرۆک و ستافی زانکۆی هەڵەبجەیان كرد، ئاماژەی بەو پێشکەوتنه زانستیانەکرد كە لەزانكۆكانی كوردستان و زانكۆی هەڵەبجەدا هاتوونەتە ئاراوە، وتیشی هەوڵی تەواودەدەین بۆ ئەنجامدانی کۆنفرانسی زانکۆکانی عێراق کەلەئایندەدا لەسلێمانی ئەنجام بدرێت، بۆ ئەوەی یارمەتی ئاڵوگۆری كەلتورەكان بدات.\nدواتر لەدانیشتنێکدا کەنزیکەی کاتژمێرێکی خایاند گفتوگۆو ڕاگۆڕینەوە لەنێوان لیژنەو ڕاگرو سەرۆک بەشەکان بەڕێوەچوو، هەموان ئاماژەیان بەگرنکی تێکەڵی کلتوری نێوان زانکۆکان کرد، بەتایبەت لەڕێگەی وەرگرتنی خوێندکارانی کورد لەزانکۆکانی باشورو ناوەڕاست و بەپێچەوانەشەوە، هاوکات گفتوگۆکرا لەسەر ئاڵوگۆڕو درووستکردنی پەیوەندی زانستی لەنێوان زانکۆکانی هەرێم و ناوەڕاست و باشووری عێراق كرا.\nدكتۆرە مهاباد سەرۆکی زانکۆی هەڵەبجە تەئكیدی لەوەكردەوە كە زانکۆی هەڵەبجە پەیوەندیەکی باشی هەیە لەگەڵ زانکۆکانی تری عێراق، هەنگاویش دەنێن بۆ بەنێودەوڵەتیكردنی زانكۆی هەڵەبجە.\nلیژنەكە كۆمەڵێك تاقیگە و شوێنی زانكۆی هەڵەبجەی بەسەركردەوە، پاشانیش لۆگۆی زانكۆی هەڵەبجە پێشکەش بەسەرۆکی لیژنەو هاوڕێیانی کرد.\nسه‌رۆكی زانكۆی هه‌ڵه‌بجه ڤاكسینی دژه كۆرۆنا وه‌رده‌گرێت\nئیبراھیم ئەحمەد، پێشەنگی داھێنان\nئەنجامی تاقیکردنەوەی خولی توانستی زمانی ئینگلیزی ڕاگەیەندرا


ده‌بێت گرنگى به سیسته‌مى خۆراكى ته‌ندروست بده‌ین\nمن طرف danyar asuda في الأربعاء سبتمبر 07, 2011 10:11 pm\nلێكۆلینه‌وه‌یه‌كى تازه‌ى ئه‌مریكى ئاشكراى كردووه ، ئه‌و كه‌سانه‌ى پابه‌ندن به خواردنى خۆراكى ده‌وله‌مه‌ند به ماده‌ى كه‌مكردنه‌وه‌ى كۆڵیسترۆڵ ، وه‌كۆ بنده‌ق و سویاو زه‌یتى زه‌یتۆن ، ئه‌وا رێژه‌یه‌كى گه‌وره‌ى كه‌مكردنه‌وه‌ى كۆلیسترۆڵ له‌لایان تۆمارده‌كرێت ، له‌چاو ئه‌و كه‌سانه‌ى گرنگى به خواردنى ته‌ندروست و كه‌مكردنه‌وه‌ى چه‌ورى ناده‌ن .\nپاش شه‌ش مانگ پابه‌ندبوون به سیسته‌مى خۆراكى ته‌ندروست و كه‌مكردنه‌وه‌ى تێكراى كۆلیسترۆڵ ، لێكۆلینه‌وه‌كه ئاماژه‌ى به‌وه‌دا ، كه ئاستى كۆلیسترۆلى زیانبه‌خش "ئێل دى ئێل" به رێژه‌ى 13% كه‌م بووته‌وه ، ئه‌مه‌ش به‌پێی ئه‌و ڕاپۆرته‌ى له‌سه‌ر گۆڤارى "جۆرنال ئۆف ئه‌مریكان میدیكال ئه‌سوسییشن" بلاوكرایه‌وه .\nئه‌م لێكۆلینه‌وه‌یه له چوار ناوچه‌ى جیاواز له كه‌نه‌دا له شاره‌كانى كیبیك و تۆرنتو و وینیبگ و فانكۆڤه‌ر له‌سه‌ر 351 كه‌سی تووشبوو به به‌رزى ئاستى كۆلیسترۆڵ ئه‌نجام دراوه ، وه پاش گرنگیدان به سیسته‌مى خۆراكى ته‌ندروست ، هه‌ریه‌ك له‌و به‌شداربووانه به رێژه‌ى 1,2 تا 1,7 كیلۆگرام له‌كاتى لێكولینه‌وه‌كه‌دا كێشی له‌شیان كه‌مكردووته‌وه .\nبه‌پێی لێكۆلینه‌وه‌كه‌ش سیسته‌مى خواردنى ته‌ندروست و كه‌مكردنه‌وه‌ى ئاستى كۆلیسترۆڵ ، سوود به دڵیش ده‌گه‌ینێت له‌وانه‌ش زه‌یتى زه‌یتۆن ، هه‌روه‌ها هه‌ریه‌ك له سویاو باوى و بنده‌ق و گوێزو فسته‌ق هه‌مان سوودى ته‌ندروستیان هه‌یه .


سەردانی فەرمیی بەرهەم ساڵح، سەرۆک کۆمارە کوردە "شەرتی کردار"ەکەی عێراق بۆلای ئەردۆغان لەم ئانوساتەدا تاڕادەیەک لەناکاو و تۆزێکیش جێگەی تێڕامان یان تەنانەت گومان بوو. وەک لە ڕاگەیاندنەکاندا هاتووە ئەو سەفەرە گوایە لە ماوەیەکی کورتدا پلانی بۆ داڕێژراوە و بە ئەنجام گەیەندراوە. واتە لە کاتێکدا کە باس و خواسی هێرشی تورکیا بۆ سەر ڕۆژئاڤا/باکووری سوووریا، دوای بڕیاری لەناکاوی کشانەوەی هێزەکانی ئەمریکا، بووبووە ڕۆژەڤێکی مێدیای جیهانی، گفتوگۆیەکی تەلەفۆنی لەنێوان بەرپرسانی بەغدا و ئەنکەرە ئەنجام دەدرێت و دوابەدوای ئەوەش سەفەرەکە ڕێک دەخرێت. ئەمەشمان لەیاد نەچێت کە لە بەرنامەی جەولەی یەکەمی دیدارەکانی بەرهەم ساڵح بۆ وڵاتانی دەوروبەر کە ئێران و چەند وڵاتێکی عەرەبیی دیکەی گرتەووە، تورکیای تێدا نەبوو کە لەوانەیە تورکەکان بۆ کاتێکی زێڕینی (لە ڕوانگەی ئانکاراوە) وەک ئێستایان دانابێت.\nلێرەدا ئەوەی کە جێی تێڕامانە و تەنانەت گومان لە کات و هەروەها شێوازی سەفەرەکەی بەرهەم ساڵح درووست دەکات، کاریگەریی خراپی ئەو سەفەرەیە کە لە لەسەر دۆزی کورد لە ڕۆژئاڤا/سووریا دایدەنێت. ئەم سەفەرە، سەرکۆمارە کوردەکەی عێراق دەخاتە هەمان ئەو قاڵبەوە کە نزیکەی سی ساڵە سیاسەتی تورکیا سەبارەت بە کوردان لەسەری بونیات نراوە؛ واتە قاڵبی سیاسەتی کوردی باش و کوردی خراپ.\nتورکیا تا پێش درووست بوونی قەوارەی دووفاکتۆی باشوور، فووبیای کوردی لە هەر چوارپارچەی کوردستان هەبووە و ئێستاش هەیەتی. بەڵام دوای ساڵی 1991 لەژێر گوشاری ئەمری واقعی ئەو دووفاکتۆیە بەناچاری و "بەڕواڵەت" سیاسەتێکی پڕاگماتیکی دیکەشی پەیڕەو کردووە. سیاسەتەکەش ئەمەیە کە کوردەکانی ناو قەوارەی باشووری کوردستان تا ئەو کاتەی خزمەتکاری بەرژەوەندییە هەرێمییەکانی دەوڵەتی تورکیا بن "کوردی باش"ن و کوردانی دیکە لە هەرکوێ بن کوردی خراپن. ئالەم ڕوانگەیەوەیە کە تورکیا دژایەتیی دامەزراندنی قەوارەیەکی کوردیی دیکە لە باکووری سووریا ،تەنانەت لە ژێر کۆنتڕۆڵی جەماعەتی ئەنەکەسەی داردەستیشییدا، دەکات. هەر لەم چوارچیوەشدایە کە تورکیا مەودای دووریی و نزیکیی خۆی لە دوو هێزە حوکمڕانەکەی باشوور ڕێک دەخات.\nتورکیا بە حوکمی ئەندامێتیی ناتۆ و "هاوپەیمانێتی" لەگەڵ ئەمریکا توانیویەتی واشنگتۆن و ئەورووپا لەگەڵ نێرینی "کوردی باش-کوردی خراپ هاوڕا بکات. ئەم هاوڕاییە تەنانەت دوای شەڕی داعش و هاوکاریی "تاکتیکیی" ئەمریکا لەگەڵ یەپەگە/یەپەژەش گۆڕانی بەسەردا نەهاتووە و تەنیاتاڕادەیەک درزی تێکەوتووە.\nئەوەی جێگەی سەرنجە ئەمەیە کە بڕیاری لەناکاوی تڕامپ بۆ کشاندنەوەی هێزەکانی ئەمریکا لە سووریا و هەروەها هەڕەشەکانی ئەردۆغان و کاربەدەستانی دیکەی تورکیا سەبارەت بە ئانوساتی پەلامار بۆ سەر باکووری سووریا، هەندێ بەرپرسی سیاسیی ئەمریکی و ئەورووپیی هێنایە سەرخەت و پێدەچوو بۆ یەکەم جار لەدەرەوەی نێرینی "کوردی باش- کوردی خراپ"ی تورکیاوە بیر لە پرسی کورد بکرێتەوە. هۆکارەکەشی پێدەچێت مەوقیفێکی ئەخلاقیی نەخوازراوە بووبێت کە بەشێک لە سیاسەتوانە ئەمریکی و ئەورووپییەکان بەتایبەت پاش بینینی هەڵسوکەوتی تورکیا لە عەفرین تێیکەوتبوون. هەر ئەم مەوقیفە نەخوازراوە ئەخلاقییەیە کە پاڵ بە جەیمز ماتیس وەزیری دەرەوەی ئەمریکا و برێت مەکگۆرک بەرپرسیاریی ئەمریکا بۆ شەڕی داعشەوە دەنێت دەست لەکار بکێشنەوە.\nبەگوێرەی ڕاگەیاندنەکانی ئەمریکا گوایە جەیمز ماتیس بەتایبەت بە لێدوانی خلوسی ئاکار هاوتا تورکەکەی زۆر قەڵس بووە و هەر ئەو لێدوانەش پاڵنەرێکی سەرەکیی بووە بۆ ئەوەی نامەی دەست لەکار کێشانەوەی بنووسێت و بڵاوی بکاتەوە. خولوسی ئاکار گوتبووی هەر ئەمریکا چووە دەرەوە ئێمە دەچینە ئەوێ و کوردەکان لەناو ئەو خەندەقانەی هەڵیانکەندووە زیندەبەچاڵ دەکەین. مخابن نەک بەرهەم ساڵح و نە هیچ کاربەدەستێکی سیاسیی باشوور نیوئەوندەی جەیمز ماتیسی ئەمریکایی هەستی بەرانبەر بەو قسانەی خولوسی ئاکار نەجووڵا!\nهەروەها لیندسی گراهام و چەند سیناتۆرێکی دیکەی ئەمریکاش بە ئاشکرا باسی مەترسیی کوشتوبڕی کوردەکانی سووریایان دەکرد یان ئیمانوێل ماکرۆن سەرۆک کۆماری فەڕەنسا لە هەوڵدا بوو کە بەشێوەیەک لە شێوەکان کوردی ڕۆژئاڤا لە پەلاماری سوپای تورکیا بپارێزرێت و لەم چوارچیوەشدا تەنانەت تکای لە ڤیلادیمیر پۆتین کرد. ئەڵمانیا و بەریتانیاش کە زیاترین هەماهەنگییان لەتەک نێرینی تورکیا بۆ کێشەی کورد هەبووە، بۆ یەکەمجار سەبارەت بە ئەگەری قەتڵوعامێکی تری کوردان دەنگی ناڕەزایەتییان هەڵبڕی.\nهاوکات لە ڕاگەیاندنە بەناوبانگە جیهانییەکاندا دەیان وتار و ڕاپۆرت و لێدوان سەبارەت بەو مەسەلەیە بڵاو کرایەوە و لە زۆربەی هەرە زۆریاندا وێنەیەکی لەم چەشنە خرابووە ڕوو کە تورکیا کێشەی لەگەڵ "تیرۆریستان" نییە بەڵکوو کێشەی لەگەڵ پرسی کورد بەعام هەیە (فووبیای کوردی هەیە).\nلەوانەیە یەکێ لە هۆکارەکانی دواخستنی هێرشی تورکیا بۆسەر باکووری سووریا، کە ئەردۆغان ها ئەمڕۆ و ها سبەی بۆ دەکرد، ئەو گوشارە مێدیایی و سیاسییە بووبێت کە یەکدابەدووی بڕیارەکەی ترامپ سەبارەت بە مەترسیی قەتڵوعامی کوردەکانی سووریا لەلایەن تورکیاوە هاتە ئاراوە.\nئالەم ڕوانگەیەوەیە کە پلانی سەفەرەکەی بەرهەم ساڵح بۆ تورکیا شیاوی خوێندنەوەیە و دەکرێت بگوترێت کە تورکیا بە بانگهێشت کردنی بەرهەم ساڵح ڕێک لەم ئانوساتەدا ویستوویەتی ئەو وێنەی دزێوەی لەم چەند هەفتەیەدا چێ بووبوو تاڕادەیەک بشواتەوە و دیسان سەرنجی ناوەندە مێدیایی و سیاسییەکانی جیهان بخاتەوە سەر هەمان سیاسەتیی پێشووی "کوردی باش و کوردی خراپ".\nبۆ ئەم مەبەستەش هیچ کەس شیاوتر لە بەرهەم ساڵح نەبوو و کەس وەک ئەو نەیدەتوانی خزمەت بەو ئامانجەی تورکیا بکات. چونکە بەرهەم ساڵح لەلایەکەوە بە حوکمی بادانەوە سەیروسەمەرەکانی یەکساڵێ ڕابردووی و لەلایەکی دیکەشەوە بەهۆی دژایەتیی مەسعوود بارزانی لە وەرگرتنی پۆستی سەرۆک کۆماریی عێراق هەم متمانەیەکی ئەوتۆی لەناو شەقامی کوردیی باشوور نەماوە\nچونکە بەرهەم ساڵح لەلایەکەوە بە حوکمی بادانەوە سەیروسەمەرەکانی یەکساڵێ ڕابردووی و لەلایەکی دیکەشەوە بەهۆی دژایەتیی مەسعوود بارزانی لە وەرگرتنی پۆستی سەرۆک کۆماریی عێراق هەم متمانەیەکی ئەوتۆی لەناو شەقامی کوردیی باشوور نەماوە و هەم قورسایەکی ئەوتۆی لە هەولێر و تەنانەت لە سلێمانیش نییە. بۆیە مەرحەبا و بارەقەڵای وڵاتانی جیران بەتایبەت ئێران و تورکیا بە پێویستییەکی حەتمی بۆ قەرەبووکردنەوەی ئەو بێدەسەڵاتییەی خۆی دەزانێت.\nچوونی بەرهەم ساڵح بۆ تورکیا لەم ساتەدا خۆی لە خۆیدا بەرپەرچدانەوەی هەموو ئەو لێدوان و هەڵوێستانە بوو کە لە ئەورووپا و ئەمریکا سەبارەت بە مەترسیی تورکیا بۆ سەر "کوردەکان" دەربڕدرابوون و وەرگیرابوون. لە کاتێکدا کە مایک پۆمپێوئۆ وەزیری دەرەوەی ئەمریکا دەڵێت ئێمە داوا لە تورکیا دەکەین کوردەکان لە سووریا قەتڵوعام نەکات، یان ماکرۆنی سەرۆک کۆماری فەڕەنسا داوا لە پۆتین دەکات کە کوردەکانی ڕۆژئاڤا لە پەلاماری تورکیا بپارێزێت ولیندسی گراهامی سیناتۆری کۆماری لە تویتەر پەیتا پەیتا نیگەرانی دەردەبڕێت، بەرهەم ساڵح دەچێتە تورکیا و بە هەموویان دەڵێت تکایە ئێوە بێدەنگ بن ئەوەتا من کوردیشم و ئەردۆغان لە قەسرەکەی خۆی پێشوازیم لێدەکات.\nئالێرەدایە کە نەفسی ئەم سەفەرەی دەتوانێت وەک خەنجەرێک لە پشتی کوردەکان لە ڕۆژئاڤا/باکووری سووریا لێکبدرێتەوە.\nبەرهەم ساڵح لە ساڵی 2012ەوە خەون بە جێگرتنەوەی مام جەلالەوە دەبینێت و وەک کوڕە نازارەکەی شارە حەیاتەکە هەم کورسیی سەرۆک کۆماری و هەمیش کورسیی سکرەتێریی یەکێتی بە مافی ڕەوای خۆی دەزانێت. لەم پێناوەشدا دەیان مانۆڕ و بادانەوەی سیاسیی کردووە. ساڵی 2007 کاتێ هەر ئەم ئەردۆغانە بە چاوسوورکردنەوە داوای ڕادەستکردنی بەرپرسانی پەکەکەی لە بەرپرسانی هەرێم دەکرد، مام جەلال لە کۆنگرەیەکی ڕۆژنامەوانی لەگەڵ مەسعوود بارزانیدا قسەیەکی کرد کە تا ئێستاش لە گوێی کوردەکاندا دەزرینگێتەوە؛ گوتی: "ئێمە تەنانەت پشیلەیەکی کوردیش ڕادەست ناکەین." بەرهەم ساڵح لەم ماوەیەدا نیشانی داوە کە نەک هەر لە قەوارەی ئەو دوو کورسییەدا نییە، بەڵکوو بەم سەفەرەی بۆ تورکیا زیاتر لە کاریکاتۆرێکی "تەها محێیەدین مەعرووف" جێگرە کوردە بێدەسەڵاتەکەی سەدام حوسێن دەچێت تا جەلال تاڵەبانی.\nتورکیا ئێستا بە بڵاوکردنەوەی وێنەی دیدارەکانی بەرهەم ساڵح لەگەڵ ئەردۆغان و وێنەی دانانی تاجەگوڵینە لەسەر قەبری ئەتاتورک جارێکی دیکە هەوڵ دەداتەوە بە دنیا بڵێت کە من دوژمنی کوردەکان نیم و بگرە دۆستیانم، ئەوە نییە پێشوازی لە سەرۆک کۆماری کوردی عێراق دەکەم؟\nشرۆڤەکارانی لایەنگری ئەردۆغان لە تەلەفزیۆنە عەرەبییەکاندا زۆر جار لە پێناو هەمان نێرینی "کوردی باش-کوردی خراپ"ی دەوڵەتەکەیان نموونەی کەسانی وەک هاکان فیدان (ڕاوێژکاری میت)، بینالی یەڵدرم (سەرۆکی پەرلەمان) و حوسێن چەلیک (بەرپرسێکی پێشووی ئاکەپە) دەهێننەوە و دەڵێن لە تورکیا کوردەکان ئازادن و ناچەوسێندرێنەوە، ئەوەتا ئەو هەموو کاربەدەستە بەڕەچەڵەک کوردەمان هەیە! ئەو شڕۆڤەکارانە لەمەودا دەتوانن سەفەرەکەی ئەمدواییەی بەرهەم ساڵحیش بە نموونە بهێننەوە.


بڵاوکردنەوەی ڕاپۆرتەکانی ساڵی 2020 لەسەر وڵاتان سەبارەت بە تیرۆریزم\nوەزارەتی دەرەوەی ئەمەریکا ڕاپۆرتەکانی بۆ ساڵی 2020 لەسەر وڵاتان لە بارەی تیرۆریزمەوە بڵاوکردووەتەوە، کە تیایاندا تێروانینێکی گشتی دەخاتەڕوو سەبارەت بە سەرکەوتنەکان دژ بە تیرۆریزم و هەروەها دژ بە هەڕەشەی نوێ و بەردەوامەکان، ئەوانەی ڕێکخراوە تیرۆرستیەکان دەیخولقێنن .\nپاشکۆی ئاماری زانیاریـیەکانی ڕاپۆرتەکە ئەوە پیشاندەدات کە ژمارەی هێرشە تێرۆرستییەکان و کۆی گشتی ژمارەی کۆژراوەکانی ئاکامی هێرشەکان بە ڕێژەی زیاتر لە سەدا 10 لە ساڵی 2020 دا زیادیکرد بە بەراورد بە ساڵی 2019 .\nبە درێژایی ساڵی ڕابردوو هەڕەشەی تێرۆرستی زیاتر لە ڕووی جوگرافییەوە بەربڵاوبوو لە هەرێمەکان لە سەرانسەری جیهان . ویلایەتە یەکگرتووەکانی ئەمەریکا وەڵامی سەرهەڵدانی هەڕەشەکەی دایەوە ، لەوانە لە ڕێی فراوانکردنی هاوبەندی جیهانی بۆ شکستدان بە داعش ، ئەو هاوبەندییەی لە ئێستادا 84 ئەندام لەخۆدەگرێت .\nهاوبەندی بۆ شکستدان بە داعش کاریکرد بۆ پتەوکردنی دەستکەوتەکان لە عێراق و لە سوریا، هاوکات کاردەکات بۆ فراوانکردنی هەوڵەکان بۆ بەگژداچوونەوەی هەڕەشەی ڕوو لە زیادبووی داعش لە ڕۆژئاوای ئەفریکا و لە هەرێمی ساحیل.\nلە ساڵی 2020 دا ، نۆ وڵات لە ڕۆژئاوای نیوەی گۆی زەوی و لە ئەوروپا هەنگاوی بەرچاویان نا بۆ دەستنیشانکردن و قەدەغەکردنی حزبوڵڵا یان بەربەستکردنی بە هەر شێوەیەکی دیکە . لە کاردانەوەی بەرامبەر هەڕەشەی ڕوو لە زیادبوو بە هۆی هاندەری ڕەگەزی یان ئیتنی توندڕەوی شەڕەنگێزەوە. وەزارەتی دەرەوەی ئەمەریکا بۆ یەکەم جار لە ساڵی 2020 دا سپیپێستانی نەژادپەرستی بە ڕێکخراوێکی تیرۆریستی دەستنیشانکرد و گەمارۆی بەسەر بزوتنەوەی ئیمپراتۆریی ڕووسی و سێ لە ئەندامەکانیدا سەپاند.\nویلایەتە یەکگرتووەکانی ئەمەریکا و هاوبەشانی لە ساڵی 2020 دا لە شەڕکردن دژ بە قاعیدە و ئەوانەشی گرێدراوی بوون بەردەوامبوون . قاعیدە پێگەی خۆی لە دەرەوە زیاتر پتەوکرد بە تایبەت لە ڕۆژهەڵاتی ناوەڕاست و لە ئەفریکا .\nئێران لە ماوەی ساڵی 2020 دا و لەسەر ئاستی هەرێمی بەردەوامبوو لە پشتیوانیکردن لە کاری تیرۆریزم .\nلەسەر ئاستی هەرێمی ئێران پشتیوانی لە وەکیلەکانی و گروپە هاوبەشەکانی لە بەحرەین و عێراق و لوبنان و سوریا و لە یەمەن کرد ، لە نێویاندا حزبوڵڵا و حەماس .\nلەسەر ئاستی جیهانی فەیلەقی هێزی قودسی سوپای پاسدارانی کۆماری ئیسلامی ئێران هێشتا هەر گەماکاری سەرەکی ئێرانیە کە بەشداری لە پشتیوانیکردن بۆ ئامادەکردنی تێرۆریستان کردووە هەروەها لە دابینکردنی دارایی و پیلانگێڕی لە سەرانسەری ئەوروپا و ئەفریکا و ئاسیا و هەروەها لە هەردوو ئەمەریکای باکور و باشور.\nویلایەتە یەکگرتووەکانی ئەمەریکا بەردەوامە لە کۆکردنەوە و ڕێکخستنی هەوڵەکانی نێودەوڵەتی بۆ بەگژداچوونەوەی تیرۆریزمی جیهانی . لە ساڵی 2020 دا ویلایەتە یەکگرتووەکانی ئەمەریکا پێشەنگی هەوڵەکانی کۆمیتەی گەمارۆکانی 1267 ی ئەنجومەنی ئاسایشی نەتەوە یەکگرتووەکانی کرد بۆ دەستنیشانکردنی گروپەکانی گرێدراوی داعش لە ڕۆژئاوای ئەفریکا و بیابانی مەزن و لە لیبیا و یەمەن و هەروەها لە ئەندەنوسیا.\nهەروەها ویلایەتە یەکگرتووەکانی ئەمەریکا بەشداری بە ژمارەیەکی زۆر لە هاوبەشانی نێودەوڵەتی کرد بۆ رێگریکردن و بەرەنگاربوونەوەی تیرۆریزمی شەڕەنگێز لە ڕێگەی ئنتەرنێت و شێوازی دیکەوە .\nڕاپۆرتی ئەمساڵ لەسەر ڕاپۆرتەکانی وڵاتان پەیوەست بە تێرۆریزم پابەندبوونی نەگۆڕی ئەمەریکا بۆ پاراستنی ژیانی هاووڵاتیانی ئەمەریکای و هاوپەیمانەکانی لە هەڕەشەی بەردەوامی تیرۆریزم دەخاتە ڕوو.


بەپەلە, جێگرەى ميشێل پلاتينى دياريكرا.. – كوردسپۆرت\nسەرەكى/ ئەوروپا/بەپەلە, جێگرەى ميشێل پلاتينى دياريكرا..\nبەپەلە, جێگرەى ميشێل پلاتينى دياريكرا..\nئەمرۆ چوارشەمە رۆژى دياريكردنى سەرۆكى نوێى يەكێتى تۆپى پێى ئەوروپا بوو لە جێگاى ميشێل پلاتينى لەلايەن (كۆنگرێسى يوفا)وە, بۆ ئەو مەبەستەش پێگەى ميرۆر ئۆنلاين راگەياند كە ئەمرۆ سەرۆكێكى نوێ بۆ يەكێتيەكە دەستنيشان كراوە.\nميرۆر ئاماژەى بلاويكردوەتەوە كە دواى ئەوەى ميشێل پلاتينى سزادرا و بۆ ماوەى چوار ساڵ بۆى نيە هيچ پلەو چالاكيەكى لە بوارى تۆپى پێدا هەبێت, برياردراوە سەرۆكێكى نوێ بۆ جێگاكەى دەستنيشان بكرێت.\nئاماژەى بۆ ئەوەشكرد: ئەمرۆ پێش نيوەرۆ لە شارى ئەسيناى پايتەختى يۆنان دەنگدان ئەنجامدرا, كە دوو كەس بۆ ئەو پۆستە خۆى پاڵاوتبوو, بەڵام لەكۆتاييدا و لە كۆى ٥٥ دەنگ ئەليكساندەر جێفرين توانى بە ٤٢ دەنگ براوە بێت و وەك سەرۆكى نوێى يەكێتى تۆپى پێى ئەوروپا دەستنيشان بكرێت.\nئەليكساندەر جێفرين بەرەگەز سلۆڤينيە و لە هەمان كاتيشدا سەرۆكى يەكێتى تۆپى پێى سلۆڤينيايە, تەمەنى ٤٨ ساڵە هەرچەندە ئەندام نەبوە لە ليژنەى جێبەجێكارى يەكێتيەكە بەڵام بەبەدەستهێنانى زۆرترين دەنگ توانى ببێتە جێگرەوەى ميشێل پلاتينى فەرەنسى.


با سەری خۆ کز کەین و خەریکی باخەکەمان بین !\nThursday, 12.02.2021, 20:24\nلەدوا گەراندا بەدوای دونیایەکی باش و کامەران ڤۆڵتێر روناکبیری شۆرشی فەرەنسی لەسەدەی ١٨دا وەک فاڵگەرەوەیەک هاتبێتە بەرچاوی کە دوای چەند سەدەیەک و ئەمرۆ لە دونیاکەماندا چی دەگوزەرێت. وەک ئەوەی بزانێت ئەمرۆی ژیان و گوزەرانی خەڵکی بە چ سەردەمێک و نەهامەتییەکدا تێدەپەرێت. باس لەوە دەکات کە چۆن مرۆڤ بەدوای دونیایەکی ئایدیال و باشدا دەگرێت، بەڵام بەسەردەمانىکدا دەروات لەم دونیا بۆ ئەودونیا و لە پارچەیەکی ئەم جیهانەوە بۆ ئەو پارچەیەی تری لە کۆچ و جێگۆڕیدایە و هێشتا ناتوانێت دونیایەکی باش بدۆزێتەوە. تەنها ڕێگریەکانیشی خراپەکاری هاومرۆڤاکانیەتی.\nلەکاتێکدا مرۆڤ خۆی بەرپرسە لە کردارو هەڵسوکەوتی خۆی، ئەگەر بیەوێت دەتوانێت جیهانێکی باش هەم بۆ خۆی و هەم بۆ دەوروبەرەکەی بنیات بنێت. لەهەمان کاتدا ڤۆڵتێر باس لەوە دەکات کە ئەوە بەرپرسیارێتی هەموو مرۆڤێکە کە نەک تەنها خەریکی خۆی و خیزان و ماڵەکەی بێت، بەڵکو ئەرکی ئەخلاقیشێتی کە کەم یان زۆر بەپێی توانا کانی بەرپرسیارێتی نەهامەتی مرۆڤەکانی دیکەش بخاتە ئەستۆ. ڤۆلتیر لە پەرتوکەکەی باس لە کەسێک دەکات بەناوی ``کاندیدی`` . بەسەرهاتەکانی کاندیدی بەشێوازێکە کە دەیبیستین یان دەیخوێنینەوە لە ناخماندا ئەو هەستە دروست دەبێت کە ڤۆڵتێر باس لە بەسەرهاتی گەنجێکی کوردی خێر لەخۆ نەدیو دەکات.\nکاندیدی کاتێك بە هەوڵێکی زۆر و پڕ لە مانودو لەدوا گەرانیدا بەدوای دونیایەکی باش و ئارام، دونیای شەرو کوشتار جێدەهێڵیت بۆ دونیایەکی باشتر ، توشی نەهامەتی دەبێت و دەکەوێتە دونیایەکی پڕ لە کارەساتی چاوەڕوان نەکراوی سروشتی و دونیای هومەلەرزەی وێرانکەر.پاشان بە ناچاری لەوێشەوە رادەکاتە دونیایەکی ترەوە کە هەموان سەرقاڵی شەری ئایین و نوێنەرایەتی خوا و پەیامبەرانن و یەکتری بە دارا دەکەن و خەمسارد و دڕندانە ژیانی بەرامبەرەکانیان کۆتایی پێدەهێنن. کاندیدی لەوێش سەریخۆی هەڵدەگرێت بۆ دونیایەکی دیکە بەنیازی دنیایەکی باشتر. بەڵام جارێکیتر دەکەوێتە دونیایەکی چڕ تر لە نەهامەتی دونیایەك کە مرۆڤەکان بونەتە کانیباڵ و قەپاڵ لە گۆشتی یەکتری دەگرن و خۆیانی پێ تێر و ئاسودە دەکەن. کاندیدی هەمیشە دەبێتە قوربانی خراپکاری مرۆڤەکانی دیکەو ناتوانێت ژیانێکی مرۆڤی ئاسایی بدۆزێتەوە.\nمرۆڤی کورد لەم سەردەمەدا وەک کاندیدی قەتیس سەرلێشێواو ماوە، رادەکات لەم دونیا بۆ ئەو دونیا دونیایەک نادۆزێتەوە لەسەر زەوی هەست بە ئاسایش و ئارامی و گوزەرانێکی ئاسایی بکات و خۆی لە ژیانێکی شکۆداردا بدۆزێتەوە. مرۆڤی کورد نەیبینیوە نە رۆژو هەفتە و مانگ و ساڵێک و ساڵانێکی بەسەردا بروات بەبێ تێپەربونی بە نەهامەتی و کێشەو دڵەوارکێ. تەواوی دونیاکانی بەرەو نەهامەتی تر و ناخۆشتر دەروات و بە خۆڕایی نیە هەمیشە دوبارە و چەند بارە دەڵێن " ساڵ بە ساڵ خۆزگەم بە پار". لەدونیای ژێردەسەلاتی ئیمپراتۆرەکانی سەدەکانی ناوەندەوە تاکو کۆڵۆنیاڵی و ئیمپریالیزمی بە ناو مۆدێرنەوە و داگیرکەرانی شاهەنشاهی و کۆماری و عیلمانی و ئیسلامی و جینوسایدو ئەنفال و شەری براکوژی و ڕەوەی دەستی بێگانە و دوائەنجام گەندەڵی و زیندان و ڕەوەی دەستی دەسەڵاتی هاوزمانانی خۆیان و خنکاندن و بی تەرمی کەرامەت شکاندنو بێرێزی پێیان. ژیان لە دونیای بێنڕخی و بێ موچەیی، بێ دەرماڵەیی بەشەق لێدان و زیندان و سوکایەتی پێکردن وهتد.\nڤۆڵتێر، ئاخۆ دەبێت کاندیدی کوردی چی بکات و چی لەدەست بێت لە کاتێکدا بستێكی بۆ نادۆزێتەوە کە بتوانێت وەک مرۆڤێکی ئاسایی ژیان و ئازادی و نرخ و کەرامەتی وەکو مرۆڤێکی ئاسایی تیادا پارێزراو بێت؟!\nڤۆڵتێری ئەدیبی ڕوناکبیر، کاندیدی تۆ لەکۆتایدا گەیشتە ئەو باوەرەی ملی شۆڕ و سەری خۆی کز کات و خەریکی باخەکەی بێت. گەیشتە ئەو باوەرە تاڵەی کە ئەم دونیایە بە ئەو ناگۆرێت، بریاریدا خۆی لە شۆێنێکا قەدیس بکات و و کاری بە دونیاو مرۆفی ترەوە نەبێت و تەنها و تەنها خەریکی باخەکەی خۆی بێت.\nئەوە تەنها کاندیدەکەی تۆ نەبو بەو قۆناغی بێهیوایی و داڕمانە گەیشت، مەخابن ئەمڕۆ زۆربەی تاکی کۆمەڵگای کوردی بەو باوەرە تاریك و ڕەشە گەیشتووە و بە کرداری پەێرەوی دەکەن. ئەگەر خەریکی باخەکەی خۆیان نەبن ئەوا خەریکی دوکانەکە و فەرمانبەری یا دەسگێڕی یان بازرگانی یان پیشەی خۆیانن و دەسیان بە کڵاوی خۆیانەوە گرتووە با نەیبات. هەموان دەڵێن: گۆرانکاری و چاکسازیمان پێناکریت و باشتر وایە سەری خۆمان کز بکەێن و بێدەنگ بین.\nئەم بریارەی کاندیدی لە چیروکەکەی ڤۆڵتیر و لە چیرۆکی کۆمەڵگاکەی ئێمەشدا زۆر جێگای بایەخە لەروانگەی مۆڕاڵی مرۆڤەوە. مروڤ چۆن دەتوانێت ماڵ و باخەکەی و دوکان و پیشەکەی خۆی چاک بکات لەکاتێکدا هەمو ئەوانە بەشێکی بچوکن لە دونیایەکی گەورە؟ دونیایەک کە کەمترین گۆرانکاری خراپ و کارەسات ئاسای بەسەردابێت روو دەکات باخ و ماڵەکەی تۆش. مرۆڤ چۆن دەتوانێت بێباک بێت و زیندانی باخەکەی خۆی بێت و خۆی گۆشەگیر بکات تەنها لە چوارچێوەی باخە بچکۆلەکەیدا بژی؟ ئەو مرۆڤەی چاوی خۆی دابخات بۆ تەواوی دونیاکانی دەرەوەی باخەکەی، دەبێت بە چ جۆرە مرۆڤێک ناوی بهێنرێت؟ ڕاستە مرۆڤ رەنگە نەتوانێت تەنانەت دونیای بچوکەکەی خۆشی پێنەگۆڕدرێت، بەڵام دەتوانێت لەپاڵ باخەکەی خۆیدا بەر ماڵەکەشی پاك بکاتەوە. دەتوانێت بۆ مافی خۆی و مافی تاكە کەسی دەنگی بەرز بکاتەوە، هەر هیچ نەبێت نەبێتە بڵندگۆی کاندیدی پاڵەوانی چیرۆکەکەی ڤۆڵتێر و لە پاڵ خۆیا دەوروبەرەکەشی بە بەهانەی جۆراو جۆر و نالۆژیکیەوە بەرەو بێدەنگی و سەرکزی ببات و مۆرکی مرۆڤ بون لە خۆی داماڵێت.\nمافی هەموو هاوڵاتییەکە ڕەخنە لەداواکاری گشتی و سیستەمی داد بگرێت\nبا منداڵانی جاش و خیانەتکاران نەبنە دادوەرمان\nشێخ نەهرۆ، سۆفیگەرایی یان سیاسەتمەداریی؟


سیاسه‌تمه‌دارانى فەرەنسی كۆمه‌ڵگا‌ی نێوده‌وڵه‌تی به قه‌رزداری كوردو پێشمه‌رگه ده‌زانن\nداوايان كرد فه‌ره‌نسا پشتگریی كوردستان بكات\nله پاریسى پایته‌ختى فه‌ڕه‌نساداو لە میانەی کۆنفرانسێکدا، راپۆرتی چاودێرانى فه‌ڕه‌نسایى سه‌باره‌ت به ڕاپرسی و دۆخی سیاسیی ئێستای كوردستان، هاوکات ئه‌و گه‌مارۆ تووندانه‌ی، كه له لایه‌ن وڵاته دراوسێكانەوە به‌رانبه‌ر كوردستان كراوه خرانە بەر باس و، (بێرنارد كوشنێر) وەزیری پێشووی دەرەوەی فەڕەنسا، داوای له حكوومه‌تی وڵاته‌كه‌ی كرد، به‌رانبه‌ر ئه‌و دۆخه‌ی هەرێمی كوردستان پێیدا تێپەڕ دەبێ، خۆی به به‌رپرس بزانێت.\nنوێنه‌رایه‌تیی حكوومه‌تی هه‌رێمی كوردستان له فه‌ڕه‌نسا، كۆنفرانسێكی تایبه‌تیان بۆ سه‌رجه‌م چاودێره فه‌ڕه‌نساییه‌كانی ریفرەندۆم بۆ سه‌ربه‌خۆییی هەرێمی كوردستان له شاری پاریس ئه‌نجام دا.\nد.عه‌لى دۆله‌مه‌ڕى نوێنه‌رایی حكوومه‌تی هه‌رێمی كوردستان له فه‌ره‌نسا راگەیاند: "ئامانجی سه‌ره‌كیی ئه‌نجامدانی ئه‌م كۆنفرانسه رۆژنامه‌وانییه، كه له شێوازی پانێڵێكی كراوه له به‌رانبه‌ر میدیای فه‌ڕه‌نسایی و كوردی و نیوده‌وڵه‌تیدا ئه‌نجام درا، ئه‌وه بوو كه راپۆرتی ئه‌و چاودێرانه سه‌باره‌ت به ڕاپرسی و دۆخی سیاسیی ئێستای كوردستان، هاوکاوت ئه‌و گه‌مارۆ تووندانه‌ی كه له لایه‌ن وڵاته دراوسێكانەوە به‌رانبه‌ر كوردستان كراوه، به راسته‌وخۆ باس بكرێت.\nچاودێره فەرەنساییەکان بریتی بوون له (بێرنارد كۆشنێر) وه‌زیری پێشووی ده‌ره‌وه‌ی فه‌ره‌نسا، (فرێدریك تیسۆت) كۆنسووڵی پێشووی فه‌ڕه‌نسا له هه‌ولێر، (بێرنارد هێنری لێڤی) بیرمه‌ندی فه‌ڕه‌نسایی، (ئێمیلی بانزێ) به‌ڕێوبه‌ری پێشووی ئه‌نستیتۆتی فه‌ڕه‌نسایی له هه‌ولێر، (ره‌زا دیققه‌تی) فۆتۆگرافه‌ر، (كه‌نداڵ نه‌زان) سه‌رۆكی ئه‌نستیتۆتی كوردی له پاریس، (بێنیامین ئه‌بتان) سه‌رۆكی بزووتنه‌وه‌ی ئه‌ورووپایی دژ به ڕه‌گه‌زپه‌رستی.\nله‌و كۆنفرانسه‌دا، کە له ئه‌نستتیوتی فه‌ڕه‌نسا له شاری پاریس ئه‌نجام درا، (بێرنارد كوشنێر) داوای له حكوومه‌تی وڵاته‌كه‌ی كردووە، کە خۆی به به‌رپرس بزانێت به‌رانبه‌ر ئه‌و دۆخه‌ی هەرێمی كوردستان له كاتی ئێستادا تێیده‌په‌ڕێنێت.\nهه‌روه‌ها (بێرنارد هێنری لێڤی) ره‌نگدانه‌وه‌ی كۆمه‌ڵگا‌ی نیوده‌وڵه‌تی به‌رانبه‌ر خواستی گه‌لی كوردستان به دیارده‌یه‌كی خراپ ناوزه‌د كردووە، كه به هیچ شێوه‌یه‌ك قابیلی قبووڵكردن نییه.\n(لیڤی)ـی بیرمەند، له وتاره‌كه‌یدا باسی خه‌باتی پێشمه‌رگه‌شی كردووە و كۆمه‌ڵگا‌ی نێوده‌وڵه‌تی به قه‌رزداری پێشمه‌رگه وەسف کردووە.\nدواتر (فرێدریك تیسۆت) باسی له مێكانیزمی دیموكراسیه‌ت له پڕۆسه‌ی ڕاپرسی كرد، هەروەها (ئێمیلی بانزێش) داوای له حكوومه‌تی فه‌ره‌نسا كرد، پشتگریی ئاشته‌وایی له كوردستان بكات.\nپاشانیش (ره‌زا دیققه‌تی) فۆتۆگرافه‌ر و رۆژنامه‌نووسی به ناوبانگی فه‌ره‌نسایی به ڕه‌چه‌ڵه‌ك ئێرانی، باسی له بایەخی به‌شداریكردنی عه‌ره‌به‌كانی كه‌ركووك كردووە، كه ده‌نگیان بۆ سه‌ربه‌خۆییی هەرێمی كوردستان داوه، (كه‌نداڵ نه‌زان)یش به وردی باسی له پرۆتۆكۆلی حكوومه‌تی هه‌رێمی كوردستان و رێكخستنی دیموكراسیانه‌ی پرۆسه‌ی ریفرەندۆم كردووە.\nلەبارەی ڕۆڵی ئەو کەسایەتیانەوە دۆڵەمەڕی دەڵێت: "هه‌ندێكیان دۆستی دێرینی كوردن و ڕۆڵێكی گرینگیان له بنیاتنانی ئه‌م دۆستایه‌تییه فه‌ڕه‌نسایی و كوردیەدا هه‌یه، به وردی چاودێریی دۆخه جیاجیاكانی كوردستان و ناوچه‌كه ده‌كه‌ن، له پاش ڕاپرسی بۆ سه‌ربه‌خۆییی كوردستان به شێوازێكی چالاكانه له گه‌یاندنی په‌یامی خۆیانن بۆ میدیای فه‌ره‌نسایی و حكوومه‌تی فه‌ره‌نسا".\nتێزانین رۆژى 25-9-2017 له هه‌رێمى كوردستان، به ئاماده‌بوونى چاودێرانى ناوخۆیى و بیانى ڕاپرسى بۆ سه‌ربه‌خۆیى باشووری کوردستان به‌رێوه چوو، کە زیاتر له 92 له‌سه‌دى گه‌لى كوردستان به به‌ڵێ ده‌نگیان بۆ سه‌ربه‌خۆیی دا.


بۆجارێکیدیکە پرسەنەتەوەیەکان دەکرێنە قوربانى بەرژەوەندی حیزب.\nپێنج شەممە, 15 نیسان 2010 18:00\nکورد لەڕابردوودا چی پچڕی لەبەغدا؟!\nئەگەر لەسەرەتاوە بەشێوەیەکى گشتى باس لەڕۆڵى سەرکردایەتى سیاسی کوردبکەین لەبەغدا لەبەرامبەر دەستکەوتو کێشە هەڵپەسێردراوەکانى نێوان هەرێموناوەندا، ئاشکرایە کەلەخولى پێشوى پەڕلەمان وکابینەى حکومەتەکانى (جەعفەرى ومالیکی)دا ،بەحکومەتە کاتیە یەک لەدواى یەکەکانیشەوە سەرکردایەتى کورد لەبەغدا وێڕاى ئەوەى سەرکردایەتیەکى شکستخواردوبوو، هاوکات نەیتوانی نەک هیچکام لەبەرژەوەندیە سەرەکیەکان ،بەڵکوسادەترین داواکاریەکانى ئەم هەرێمە بپچڕێت کەلەدەستورێکدا هاتون زۆرینەى گەلانى عێراق بەگشت پێکهاتەو ئەتنیە جیاوازەکانەوە دەنگیان بەودەستورەداوە، بەڵکو بەپێچەوانەوە سەرکردایەتى سیاسی کورد نەیتوانى تەنانەت دۆستێکى ڕاستەقینەش بپچڕێت!. وەک ئەوەى کەچەندین بەرپرسی شیعەوسونە نەما بەویستى خۆیان ولەپێناوبەرژەوەندیە شەخسیەکاندا نەیانکەن بەبراگەورەو هاوکات هەربەزۆریش نەیانکەن بەدۆستى کورد، وەک نموونەى (هاشمی و جەعفەرى و مالکى ومەشهەدانى و....تاد)، کەدواجار هەریەک لەم بەرپرسانەو چەندین نموونەى دیکەى لەم بەرپرسانەش جگەلە گەمەکردن بەعەقڵى بەرپرسانى کوردلەبەغدا هاوکات هەموو ئەو بەڵێنانەى کەلەبەرژەوەندى ئەم هەرێمە دابویان پاشگەزبونەوە لێیانو ،تا ئەمڕۆشى لەگەڵدابێت دژى گشت بەرژەوەندیەکانى ئەم هەرێمەن.\nخەمى سیاسیەکانى کورد چیبوە لەبەغدا؟\nلەلایەکى دیکەوە ئەگەر بەگشتى ئاوڕێک لەحەوت ساڵى ڕابردووى سیاسەتى سەرکردایەتى کورد بدەینەوە لەبەغدا ئەوەندەى خەمى سیاسیەکان بۆنموونە خەمی بودجەو گرێبەستە نەوتیەکان بوە نیوبەرامبەر خەمى مەسەلە نەتەوایەتیەکان نەبوە بەتایبەتیش کێشەى کەرکوک وناوچەدابڕاوەکان ،بەدیوێکى دیکە بڵێین هەردەم مەسەلە نەتەوایەتیەکان خاڵى چوارەم وپێنجەمى داواکاریەکانى کوردبوە لەبەغدا ،ئەگەر جاروباریش لەچوارچێوەى هەڕەشەیەک، یاخود خیتابێکى سیاسی سەقەتدا باس لەیەکێک لەپرسە نەتەوایەتیەکان کرابێت گومان لەوەدانیە کەبەرپرسان فشارى خەڵکو مێدیاى کوردیان لەسەربوە.ئەمە جگەلەوەى ئەگەر ئاوڕێک لەودەسکەوتو ئیمتیازە زۆروزەوەندانەى بەرپرسانى کورد لەبەغدا بدەینەوە بەقەد ئەوەى چیان بۆخۆیان کردوە وچیش بۆکوردستانیانى ئەم هەرێمە؟،جارێکى دیکە دەگەینە ئەو ڕاستیەى کەخەونى بەرپرسانى کورد ئیمتیازاتو مەرامى سیاسی شەخسی بون نەک پرسە نەتەوایەتیەکان.\nکوردپێویستى بەچارەسەرى پرسەنەتەوەیەکانە،یان شەڕى سەرۆک کۆمار؟\nئەگەرلەئێستادا یەکێک لەپرسە نەتەوایەتیەکان وەک نموونەیەک بێنینەوە کەلەهەڵمەتى هەڵبژاردنەکاندا سیناریۆى گشت لیستە کوردیەکانى هەرێمى کوردستان بوو ،ئەویش مەسەلەى گەڕانەوەى کەرکوک وناوچەدابڕاوەکان بوو بۆسەر هەرێمى کوردستان ،کە چۆن وبەچى شێوەیەک هەر لیستەو بەئەجێندایەکى سیاسی ولەچوارچێوەى کۆمەڵێک خیتاب و سرودوو مارشی پڕلەفانتازی بەسەر بەژنوباڵاى کەرکوکیاندا هەڵدەدا،بەڵام دواى کۆتاى هەڵبژاردنەکان دەبینین هەرلەئێستاوە گشت بەڵێنەکان ئاوەژوو دەبنەوە ویەکەمین داواکارى و خاڵى هاوبەشى گشت لیستەکان لەبرى ئەوهەموو کێشە هەڵپەسێردراوانەى نێوان هەرێموناوەند،(هەڵبژاردنەوەى تاڵەبانیە بەسەرۆک کۆمار!).\nئەگەر وەک نموونەیەک بڵێین لەئێستادا لەسەرئاستى هەرێمى کوردستاندا ڕاپرسییەک ئەنجام بدرێت ئایا داواکارى کورد چیە لەپەڕلەمانى ئایندەى عێراقدا؟،هەڵبژاردنەوەى تاڵەبانى یان هەرکەسێکى دیکەیە بۆ پۆستى سەرۆک کۆمار کەچەندینجار هەرخودى بەرپرسانى یەکێتى وپارتى لەڕاگەیاندنە حیزبیەکانیانەوە باسیان لەوەکردوە کەپۆستى سەرۆک کۆمار جگە لەپۆستێکى تەشریفاتى زیاتر چیدیکە نیە، یاخود داواکارى خەڵکى ئەم هەرێمە لەنوێنەرانى کورد ئەوەیە کەیەکێک لەپرسە نەتەوەییە چارەنوسسازەکانى ئەم هەرێمە بەدەست بێنن لەبەغدا؟؟، کەگومان لەوەدانیە داواکاریەکانى کورد خاڵى دووەمە.وەلێ لەکۆبونەوەکانى نێوان سەرۆکى هەرێمو لیستەبراوەکان،خاڵى گرنگ وهاوبەشى نێوان گشت لیستەکان لەبرى ئەوهەموو کێشمەکێشە سیاسیانەى نێوان هەرێموناوەند،لەچەند خاڵێکى بچوکدا خۆى بینیەوە.کەدەکرێت بڵێین زۆربەیان پەیوەستبون بەکێشە ناوخۆیەکانى هەرێمەوە نەک بەغدا.\nدەرهێنانى کارتى گۆڕان بۆتاڵەبانی لەبەرژەوەندى کێیە؟\nئەگەرچى لیستى گۆڕان تائێستا هەڵوێستى خۆیان بەڕوونى یەکلانەکردۆتەوە کەئایا دەنگ بەتاڵەبانى دەدەنەوە بۆپۆستى سەرۆک کۆمار یاخود نا، بەڵام ئەم هەڵوێستەى گۆڕانیش وەک خۆیان دەڵێن (تاسزاى سیاسی کۆتاى پێ نەیاتو نانبڕاوەکانمان موچەیان بۆ نەگەڕێندرێتەوە دەنگ نادەین بەتاڵەبانى)، واتە بەکارهێنانى ئەم کارتەى فشاریش لەلایەن گۆڕانەوە لەبەرامبە تاڵەبانیدا بۆمەبەستى سیاسیە نەک بۆپرسە نەتەوەیەکان.\nهەڵبژاردنەوەى تاڵەبانى بەسەرۆک کۆمار نایاساییە\nجارێ ئەگەر قسەلەسەر هەڵبژاردنەوەى تاڵەبانى بکەین بۆپۆستى سەرۆک کۆمار،جگەلەوەى کەتاڵەبانى دەبوایە هەرخۆى ڕەفسی ئەوپۆستەى بکردایەتەوە چونکە لەلایەک وەک ئاشکرایە ناوبراو تەندروستی ناجێگیرەو پێویستى بەپشوە، لەلایەکى دیکەشەوە تاڵەبانى بەوپێیەى خۆى کەسێکى یاساییە ،دەبوایە بەرلەهەموو کەسێک درکى بەو ڕاستیە بکردایە کە جارێکى دیکە هەڵبژاردنەوەیان بۆپۆستى سەرۆک کۆمار پێچەوانەى یاسای هەمیشەى دەستورى عێراقیە، چونکە لەماددەى 69ى دەستوردا هاتوە (سەرۆکى کۆمار تەنها دووجار مافی ئەوەى هەیە ئەو پۆستەى پێبدرێت)، بەڵام لێرەدا بۆ جارێکى دیکە دەگەینەوە ئەو ڕاستیەى کەناوبراو هەمیشە عاشقى کورسی دەسەڵات بوە و ئەمەش زۆرجاری دیکە لەلایەن زۆرێک لەمێدیاکانەوە باسی لێوە کراوە.\nگرەنتی لیستەکان چیە بۆدووبارە نەبونەوەى فەزیحەکانى تاڵەبانى؟!\nجارێ باواز لەوپرسیارە گرنگە بێنین کەئایا تاڵەبانى لەماوەى دوو خولى پێشوى سەرۆکایەتى کۆماردا چی مافو داواکاریەکى بۆکوردستانیانى ئەم هەرێمە بەدەست هێناوە، یان بەدیوێکى دیکە بڵێین ئایا بونى تاڵەبانى بەسەرۆک کۆمار، چ کام لەپرسە نەتەوەی وستراتیژیەکانى ئەم هەرێمە گۆڕانکاری پۆزەتیفیان بەسەردا هاتوە؟، وەلێ بالەوپرسیارەوە دەست پێبکەین چى فەزیحەیەکە لەکۆبونەوەیەکدا بێ حزورى تاڵەبانى گشت لیستەکان یەک دەنگ کۆکن لەسەر دەنگدانەوە بەناوبراو بۆپۆستى سەرۆک کۆمار؟! ،ئایا داواکارى وپێشنیارى لیستەکان چیبوو لەهەمبەر پرسە نەتەوایەتى وستراتیژیەکانى ئەم هەرێمە بۆتاڵەبانى؟! ،ئایا گرەنتی چیە کەتاڵەبانى لەخولى پێشوى سەرۆکایەتى کۆماردا ئەو سازشانەى کەلەپێناو سونەو شیعەو تورکماندا کردى دووبارە نابنەوە؟!، ئایا گرەنتى لیستەکان چیە لەخولى نوێى سەرۆکایەتى کۆماردا تاڵەبانى جارێکى دیکە تەوازنى ماڵى عێراقێکى تابینەقاقا گەندەڵو ئاوێتەبوى شەڕى مەزهەبى وتائیفى لەسەر حیسابى ماڵى کورد ڕێک ناخاتەوە؟!،(وەک ئەوەى کەلەڕابردوودا لێدوانو وتەکانى خۆى باشترین گەواهن بۆسەلماندنى ئەو ڕاستیە)، ئایا گشت لیستەکان چ گرەنتیەکیان لەناوبراو وەرگرتوە کە ئەوسازشانەى لەبەرامبەر تاوانبارانى کەیسى هەڵبجەو ئەنفالدا کردى (بەتایبەتیش فەزیحەى ئازادکردنى تارق رەمەزانى فڕۆکەوان کەبە بڕیارى خودى خۆیبوو) نموونەى ئەم سازشانە جارێکى دیکە دووبارە نابنەوە؟!.\nدەبوایە نوێنەرى گشت لیستەبراوەکان لەگەڵ سەرۆکى هەرێمدا بەر لەوەڵامدانەوەى ئەم پرسیارانە هەریەک خاوەن ئەجێندایەکى تایبەتى خۆیانبونایە لەبەرامبەر دەنگدانیان بەتاڵەبانى بۆ پۆستى سەرۆک کۆمار نەک ئەودیزە بەدەرخۆنەیەى کەبینیمان،ئەم هەڵوێستەى گشت لیستەکان بێجیاوازى (تەنانەت ئەرزشێک بۆ ئۆپۆزسیۆنیش ناهێڵێتەوە لەم هەرێمەدا).\nدواجار ئەگەرخاڵى گرنگوهاوبەشى گشت لیستەکان بەتەنها شەڕى سەرۆک کۆماربێت وەک ئەوەى کە لەکۆبونەوەکەى سەرۆکى هەرێمدا بینیمان ،ئەوا بۆ جارێکى دیکەش لەخولى نوێى پەڕلەمان وکابینەى حکومەتى عێراقدا گشت خواستو بەرژەوەندى وپرسە نەتەوەیو ستراتیژیەکانى ئەم هەرێمە دەکرێنە قوربانى بەرژەوەندى حیزبی وشەخسی.\nنێره‌ر / گۆران دوکانى/ڕاپۆرتى شیکارى


'' هەرێمی کوردستان پرسی پێکهاتەکانی بردە مینبەرەکانی جیهان''\nMON, 26 JUL 2021 23:53 Erbil, GMT +3\nSAT, 17 JUL 2021 20:02 | KDP.info\nدهۆک –KDP.info- شارەزایان پێیان وایە هەنگاوەکانی بەجینۆسایدناساندنی کۆمەڵکوژیی کوردانی ئێزدی لەسەر ئاستی دنیا کاری لەسەر دەکرێت و حکوومەتی هەرێمی کوردستان پشتیوانییەکی گەورەیە بۆ پرسی بەجینۆسایدناساندن.\nدلاوەر ئاژگەیی، بە ماڵپەڕی فەرمیی پارتی دیموکراتی کوردستانی گوت: ''هەر لە دەستپێکی کابینەی حکوومەتی هەرێمەوە بریار بوو لەسەر ئاستی نێودەوڵەتی کار لەسەر بەجینۆسایدناساندنی کۆمەڵکوژیی ئێزدییان بکرێت.''\nگوتیشی: ''ددانپێدانانی پەرلەمانانی وڵاتانی ئەورووپایی بۆ بەجینۆسایدناساندنی کەیسی ئێزدییان دەبێتە هەنگاو و پشتیوانییەکی گەورە بۆ بەرقرارکردنی عەدالەت بۆ ئەم پێکهاتەیە."\nبەپێی زانیارییەکانی ماڵپەڕی فەرمیی پارتی، زیاتر لە ١٨ بڕیار بۆ بەجینۆسایدناسان لەسەر ئاستی وەڵاتانی دنیا هەیە و چەندین پەرلەمانانی دنیاش ددانیان بەم جینۆسایدەدا ناوە.\nکرمانج عوسمان، ڕاوێژکاری وەزارەتی داد بۆ پرسە نێودەوڵەتییەکان، دەڵێت: "هەرێمی کوردستان کارێکی گەورە دەکات بۆ پرسی بەجینۆسادناساندن و لە یەکەم ڕۆژی کۆمەڵکوژیی پێکهاتەکانەوە ئەو کارەی کردووە."\nهەر دوێنێ سەرۆکی هەرێمی کوردستان پێشوازیی لە بڕیاری پەرلەمانی بەلجیکا کرد بۆ ناساندنی کۆمەڵکوژیی ئێزدییان وەکو جینۆساید.\nنێچیرڤان بارزانی، سەرۆکی هەرێمی کوردستان لە تویتێکدا ڕایگەیاند: ناساندنی کۆمه‌ڵکوژیی ئێزدییان وه‌ک جینۆساید له په‌رله‌مانی به‌لجیکا هه‌نگاوێکی گرنگه، پێشوازیی لێ ده‌که‌م.\nسه‌رۆكی هه‌رێمی كوردستان ده‌شڵێت: هیوادارم په‌رله‌مانی وڵاتانی د‌یکه‌ش هه‌نگاوی وا بنێن و ببێته هانده‌رێک بۆ قه‌ره‌بووکردنه‌وه و، گێڕانه‌وه‌ی مافی خوشک و برایانی ئێزدیمان و جێبه‌جێبوونی دادوه‌ری بۆ قوربانییان.''\nکرمانج عوسمان بۆ ماڵپەڕی فەرمیی پارتی دیموکراتی کوردستان گوتی: ''حکوومەتی عێراق لەسەر پرسی پێکهاتەکان کەمتەرخەمە و دەبووایە ئەو وەک وەڵاتێک ئەو کارەی بکردایە."\nدەشڵێت: "ئێستا هەنگاوی ددانپێدانانی بەجینۆسایدناساندنی کۆمەڵکوژیی ئێزدییان لە پەرلەمانانی دنیا هەنگاوێکی گرنگە و دەبێتە ڕێکخۆشکەر بۆ وەڵاتانی تریش کە ددان بەو جینۆسایدەدا بنێن."


مالیكی: ئامادەم پۆستی سەرۆك وەزیرانی عیراق وەربگرمەوە - تۆڕی میدیایی خەڵک\nسەرۆكی هاوپەیمانی دەوڵەتی یاسا ڕایدەگەیەنێت:” ئامادەم پۆستی سەرۆك وەزیرانی عیراق وەربگرمەوە”.\nنوری مالیكی سەرۆكی هاوپەیمانی دەوڵەتی یاسا لەمیانەی چاوپێكەوتنێكدا لەگەڵ كەناڵی شەرقییە، باسی لە دووبارە وەرگرتنەوەی پۆستی سەرۆك وەزیرانی عیراق كرد و ڕایگەیاند: ئەگەر خەڵك بڕیاربدات، بەدڵنیاییەوە ئامادەیە ئەو ئەركە لەئەستۆ بگرێتەوە، لەپێناو خزمەتكردنی گەلی عیراق.\nسەرۆكی هاوپەیمانی دەوڵەتی یاسا وتیشی، یەكەم كاری لەدوای وەرگرتنەوەی پۆستی سەرۆك وەزیران، سەپاندنی ئاسایش و ئەمنیەت و گێڕانەوەی شكۆ بۆ عیراق و عیراقییەكان دەبێت.\nهەروەها لە بەشێكی تری چاوپێكەوتنەكەدا، نوری مالیكی ڕەخنەی لە سیستمی فرە بازنەیی هەڵبژاردنەكان گرت و وتی: سەرنجی زۆری لەسەر یاسای فرە بازنەیی هەڵبژاردنەكان هەیە، بەڵام ئێستا یاساكە بەسەریاندا سەپێنراوە و ناچارن مامەڵەی لەگەڵ بكەن.\n٨ ئامۆژگاری بۆ نەخۆشانی شەکرە لە ڕەمەزاندا\nخەڵك- سەرۆك وەزیرانی عیراق سەبارەت بە ڕووداوی هێرشە مووشەكییەكەی سەر هەولێری پایتەختی هەرێم ڕایدەگەیەنێت، كە ئەو هێرشە بۆ دروستكردنی ئاژاوە و…\n17 نیسان 2021 8.55 pm\nخەڵك- ڕاوێژكاری ئابووری سەرۆك وەزیرانی عیراق ئاشكراشی دەكات، كە 72%ی كۆمپانیا حكومییەكان بێ كارن و 400 هەزار كرێكار…\n18 شوبات 2021 7.37 pm\nخەڵك- سەرۆكوەزیرانی عێراق لەگەڵ شاندی دانووستاندنكاری هەرێمی كوردستان كۆبووەوە. نوسینگەی سەرۆكوەزیرانی عیراق…


لیوا یەحیا رەسوڵ لە بەیاننامەیەكدا ئاماژەی بەوەداوە، پرۆسەیەكی سەربازی لەلایەن دەزگای دژە تیرۆرەوە لە سەرتاسەری وڵاتدا ئەنجام دراوە بۆ راوەدونانی پاشماوەكانی رێكخراوی داعش، لەپرۆسەكەدا 14 چەكداری داعش دەستگیر كراون، یەكیان سەركردەیەكی رێكخراوەكەیە بەناوی "ئەبو مەعاز" و لە شاری بەغدا دەستگیر كراوە و لەو بەڵگەنامانەی لە ماڵەكەیدا دەستی بەسەردا گیراوە توانراوە 2 چەكداری تر دەستگیر بكرێت.\nئەوەشی ئاشكرا كردووە، لەلایەكی ترەوە گورزێكی كوشندە لە كەتیبەی "قەعقاع"ی رێكخراوی داعش دراوە و بە هەماهەنگی لەگەڵ ئاسایشی پارێزگای سلێمانی توانراوە 2 سەركردەی رێكخراوەكە بەناوەكانی "ئەبو عەلی" كە ئامری مەفرەزەی سەربازی رێكخراوەكە بووە و "ئەبو خەنسا" كە ئامری مەفرەزەی بەرگری ئاسمانی داعش بووە دەستگیر كراون.\nکچێکی کورد دەبێتە گەنجترین ئه‌ندامی په‌رله‌مانی ئایسڵەند\nئەمریکا بڕێک پارە بۆ پەرەپێدانی کەرتی کشتوکاڵ لە هەرێم تەرخان دەکات\nئەنجامی بەرایی هەڵبژاردنی پەرلەمانی ئەڵمانیا راگەیەنرا\nکازمی پەیامێک ئاراستەی هاوڵاتیانی عێراق دەکات\nتەندروستی فەڵەستین: لە هێرشەكانی ئیسرائیلدا چوار كەس كوژراون\nلاڤرۆڤ: پەیوەندیە دێرینەكانمان لەگەڵ تاڵیبان پەكناخەین\nهەركەس كارتی دەنگدان وەربگرێتەوە پاداشت دەكرێت\nكەلەرم تەمەن درێژ دەكات و دژی شێرپەنجەشە


🔤 ئامێری پەرداخکردنیئاوێنەوشمشیرو. وشە و دەستەواژە\n📅 کاتی تۆمارکردن Feb 22 2019 1:13AM\nئامێری پەرداخکردنی ئاوێنە و شمشیرو...، پزداغ  [ زۆرتر... 👁] ✖ ✖ ✖ 0 1 ✔ 78% ✍ ز.س. 22-2-2019 1:13:45\n🔤 ئاوینە و موورووفرۆش وشە و دەستەواژە\n📅 کاتی تۆمارکردن Mar 8 2019 7:37AM\nئاوینە و موورووفرۆش، متوموورفرۆش، وردەفرۆش، وردەوا [ زۆرتر... 👁] ✖ ✖ ✖ 0 1 ✔ 70% ✍ ز.س. 8-3-2019 7:37:44\n🔤 ئاوێنە وشە و دەستەواژە\n... [ زۆرتر... 👁] ✖ ✖ ✖ 0 0 ✔ 72% ✍ هـ.ب. 10-1-2011 14:30:45\n🔤 ئاوێنەئاسا وشە و دەستەواژە\n📅 کاتی تۆمارکردن Jan 4 2019 11:43PM\nئاوێنەئاسایی، وەک ئاوێنە،آئینەگون  [ زۆرتر... 👁] ✖ ✖ ✖ 0 1 ✔ 72% ✍ ز.س. 4-1-2019 23:43:39\n🔤 ئاوێنەئاسایی وشە و دەستەواژە\n📅 کاتی تۆمارکردن Jan 9 2019 10:05AM\nبەرچاڤک، پێشچاڤک، چاڤبەرگ، چاڤک، چاویلکە، چاویلە، [ زۆرتر... 👁] ✖ ✖ ✖ 0 1 ✔ 68% ✍ ز.س. 9-1-2019 10:05:29\n🔤 ئاوێنەبەدەستی پێش‌بووک وشە و دەستەواژە\nئازن‌بینەی، چراخان، چراخانی، ڕازاندنەوەی دەرو دیوا [ زۆرتر... 👁] ✖ ✖ ✖ 0 1 ✔ 68% ✍ ز.س. 9-1-2019 10:05:11\n🔤 ئاوێنەبەدەستەوەگرتن لەپێش بووک وشە و دەستەواژە\nبلوێر بۆکەر لێدان، کاری بێهوودەکردن، هونەر نواندن [ زۆرتر... 👁] ✖ ✖ ✖ 0 1 ✔ 68% ✍ ز.س. 9-1-2019 10:05:19\n🔤 ئاوێنەبەند وشە و دەستەواژە\nدیوی ئاوێنەدار، ژووری هاوێنەدەدیواران گیراو، هۆدە [ زۆرتر... 👁] ✖ ✖ ✖ 0 1 ✔ 72% ✍ ز.س. 4-1-2019 23:43:13\n🔤 ئاوێنەبەندان وشە و دەستەواژە\nڕازاندنەوەیدارودیوار بەئاوێنەلەجێژناندا، آئینەبن [ زۆرتر... 👁] ✖ ✖ ✖ 0 1 ✔ 72% ✍ ز.س. 4-1-2019 23:43:13\n🔤 ئاوێنەتێگرتن وشە و دەستەواژە\nئاوێنەساز، وەستای ئاوێنان، هاوێنەساز، آیینەگر  [ زۆرتر... 👁] ✖ ✖ ✖ 0 1 ✔ 68% ✍ ز.س. 9-1-2019 10:05:23


له جوانڕۆ زۆربەی بریندارەکان سه‌ردانی ناوه‌نده‌كانی نه‌خۆشخانه ناكه‌ن\nلە ترسی ئەوەی کە دەستبەسەر نەکرێن\nلە جوانڕۆ زۆربەی بریندارەکان لە ترسی ئەوەی کە دەستبەسەر نەکرێن، سەردانی ناوەندە دەرمانییەکانیان نەکردووە و لە ماڵەوە لەژێر چاوەدێریی پزیشکیدان.\nلە خۆپێشاندانی ڕۆژی ڕابردووی خەڵکی شاری جوانڕۆ سەر بە پارێزگای کرماشان، هێزەکانی سوپای پاسداران تەقەیان لە خۆپێشاندەران کردووە و زیاتر لە 60 هاووڵاتی کوژراون و بریندار بوون.\nبەپێی هەواڵی ڕێکخراوی مافی مرۆڤی هەنگاو، هێزەکانی سوپای پاسداران ئێوارەی ئه‌مرۆ یه‌كشه‌ممە 17ی نۆڤەمبەری 2019) تەقەیان لە خۆپیشاندەرانی شاری جوانرۆ کردووە و 14 هاووڵاتی گیانیان لەدەست داوە و زیاتر لە 50 هاووڵاتیی دیکە بریندار بوون.\nناسنامەی دوو کەس کە گیانیان لەدەست داوە، (کاوە محەممەدی) کوڕی عەزیز و (حەمزە نەقدی) ڕاگەیەندراوە.\nسەرچاوەیەکی ئاگادار لە جوانڕۆ لەوبارەوە ڕایگەیاند کە، شەوی ڕابردوو 14 تەرم براوەتە نەخۆشخانەی “محمد رسول اللە” و بەشێک لەوانەی کە کوژراون، بە هۆی تەقە نەبووە، بەڵکوو بەهۆی لێدانی ئەو کەسانە بە قونداخ دوای دەستبەسەر کردنیان بووە.\nبە وتەی ئەو سەرچاوەیە، یەکێک لەوانەی گیانی لە دەست داوە، لاوێکی نابیست و لاڵ (کەڕ و لاڵ) بووە کە فەرمانبەری شارەوانیی جوانڕۆ بووە و لەئاکامی بەرکەوتنی قونداقی تفەنگ گیانی لە دەست داوە.\nلە هەواڵەکاندا کوژرانی یەکێک لە هێزە ئەمنیەکانیش ڕاگەیەندراوە. هەروەها دوو برینداریش بە هۆی ناجێگیربوونی باری تەندروستییان بۆ ناوەندە دەرمانییەکانی شاری کرماشان گوازراونەتەوە.\nزۆربەی بریندارەکان لە ترسی ئەوەی کە دەستبەسەر نەکرێن، سەردانی ناوەندە دەرمانییەکانیان نەکردووە و لە ماڵەوە لەژێر چاوەدێریی پزیشکیدان. هەروەها هێزە ئەمنییەکان بە پێرسێنلی نەخۆشخانەیان ڕاگەیاندووە کە مافی چوونە دەرەوە لە نەخۆشخانەیان نیە و تەلەفوونەکانیان لەلایەن ئەو هێزانەوە زەوت کراوە.\nهەواڵنێری هەنگاو لە شاری جوانڕۆ ڕایگەیاند ئیدارەی دادگوستەری و بانکی سادیراتی (صادرات) جوانڕۆ لەلایەن خۆپیشاندەرانەوە ئاگری تیبەر درا.\nلەئێستادا هێڵی ئینەرنێت لە هەموو ئێران و کوردستان بە تایبەتی پچڕاوە و وەرگرتنی زانیاری و وردەکاری زیاتر ئەستەم بووە، بەڵام هەنگاو هەوڵ دەدات کە لەوبارەوە زانیاری دروست بڵاو بکاتەوە.


داوای خێراکردنی ڕێکارەکانی لێبوردنی تایبەت دەکرێت بۆ زیندانیانی هەرێم – کوردی – RojNews.News\nداوای خێراکردنی ڕێکارەکانی لێبوردنی تایبەت دەکرێت بۆ زیندانیانی هەرێم\n17/04/2020 - 11:32:09 pm\nشەممە, 11 أبر 2020 – 08:48 ڕۆژنیوز – هاوڕێ كرێكار\nلە چوارچێوەی ڕێکارەکانی خۆپارێزیی لە بڵاوبوونەوەی ڤایرۆسی کۆرۆنا لە هەرێمی کوردستان، حکومەتی هەرێمی کوردستان ڕەزامەندی نیشاندا لەسەر ئازادکردنی بەشێک لە زیندانیانی نێو چاکسازی و گرتن و گواستنەوەکانی هه‌رێم و بۆ ئەو مەبەستەش لێژنه‌یه‌ك له نوێنه‌ری ئەنجومەنی دادوەریی و ده‌سته‌ی مافی مرۆڤ و وەزارەتی کاروباری کۆمەڵایەتی پێکهاتووە.\nکوێستان محەمەد، وه‌زیری كاروباری و كۆمه‌ڵایه‌تی حکومەتی هەرێم ڕایده‌گه‌یه‌نێت، زیاتر له‌پێنج هه‌زار زیندانی له زیندانەکانی هه‌رێمدا هه‌یه و ڕێكاره ته‌ندروستیه‌كان بۆ بەرگرتن بە بڵاوبوونەوەی مه‌ترسی كۆرۆنا تیایاندا گیراوەتەبه‌ر.\nوەزیری کاروباری کۆمەڵایەتی بۆ ڕۆژنیۆز وتی: به‌هۆی مه‌ترسی ڤایرۆسی كۆرۆناوه، لە کۆتایی مانگی شوباتی ئەمساڵه‌وه، هه‌موو جۆرە سه‌ردانیكردنێكیان بۆ لای زیندانیان ڕاگرتووه ڕێنماییه ته‌ندروستیه‌كان له‌ناو چاكسازییه‌كاندا جێبه‌جێ ده‌كرێن.\nبۆ ئازادکردنی زیندانیان، پێویستە سەرۆکی ھەرێم لێبوردنی تایبەت یان پارلەمان لێبوردنی گشتی دەربکات، بەوتەی كوێستان محه‌مه‌د، لیژنەکە پێشنیازەکانی خۆی داوەتە سەرۆکی ھەرێم و سەرۆکی حکومەت بۆ چۆنیەتی ئازادکردنی زیندانیان و ڕاگیراوان.\nبەپێی زانیارییەکانی ڕۆژنیوز، لیژنه‌كه دوای گفتوگۆ گه‌یشتونه‌ته ئه‌و بڕیاره‌ی کە ئەو ڕاگیراوانەی ئازادکردنی مەرجدار دەیانگرێتەوە، بەکەفالەت ئازادبكرێن یان ئەو زیندانیانەی کە ڕێکارەکانیان لەتەواوبوندایە بۆ ئازاد بوون.\nلای خۆیەوە، شادی نه‌وزاد، ئه‌ندامی لیژنه‌ی کاروباری کۆمەڵایەتی و مافی مرۆڤ له په‌رله‌مانی هه‌رێمی كوردستان بۆ ڕۆژنیوز وتی: ئەگەر بەپێی میکانیزمەکانی بڕیارەکانی لیژنەکە مەرسوومی لێبوردنەکە دەربکرێت، ئەوە تەنها ژماره‌یه‌كی کەم لە زیندانیان ئازاد دەکرێن و مەترسییە گەورەکە لەسەر چاکسازیەکان لانابات.\nئەو پەرلەمانتارە دووپاتیشیکردەوە، پیویستە پێداچوونەوە بە میکانیزم و بڕیارەکانی لیژنەکەدا بکرێت تا بتوانرێت ڕێژەیەکی زیاتر زیندانی ئازاد بکرێن، دووپاتیشکردەوە ئەگەر بێت و ڤایرۆسەکە بگاته نێو هه‌ر چاكسازییه‌ك، كاره‌ساتی مرۆیی ڕووده‌دات.\nبە وتەی شادی نه‌وزاد، هۆڵەکانی چاکسازیی قەرەباڵغن و زیاتر له ٢٠ زیندانییان تێدایه، داواشیکرد په‌له بكرێت ڕێکارەکان و هەوڵدان بۆ ئازادکردنی ڕێژەیەکی زیاتری زیندانیان و ڕاگیراوان تا بەر بە مەترسییەکان بگیرێت.\nلە ئامەد ٢ سەربازی تورک کوژران\nگەریلا و سروشت وەک گۆشت و نینوک گرێدراون


لەسەر داوای شێخ جەعفەر شێخ مستەفا بڕی (٣) تەن دەرمان بۆ پێشمەرگە دابین کرا - The Presidency of the Kurdistan Region - Iraq\nلەسەر داوای شێخ جەعفەر شێخ مستەفا بڕی (٣) تەن دەرمان بۆ پێشمەرگە دابین کرا\nئەمڕۆ پێنج شەممە ١١/ ٢/ ٢٠٢١ بەڕێز شێخ جەعفەر شێخ مستەفا جێگری سەرۆکی هەرێمی کوردستان، پێشوازی لە تیمێکی ڕێکخراوی ئاشتیی خێرخوازیی نێودەوڵەتی کرد.\nلە دیدارێکدا بەڕێز جێگری سەرۆک سوپاسی ئەو هاوکارییە پزیشکییانەی کرد لەلایەن ڕێکخراوەکەوە گەیەنرانە هێزەکانی پێشمەرگە و دووپاتی کردەوە کە ئەو ڕێکخراوە هەمیشە پاڵپشت و یارمەتیدەر بووە لە هەرێمی کوردستان.\nبەڕێزیان بە گرنگییەوە باسی لە یەکگرتنەوەی هێزەکانی پێشمەرگە و پڕۆسەی چاکسازی کرد و وەک خاڵی وەرچەرخانی بەرەو پێشچوون و بەهێزیی هەرێمی کوردستان لە قەڵەمی دا، هەردوولاش هاوڕا بوون کە دەبێت هەماهەنگیی زیاتر هەبێت بۆ ئەوەی ئەو پرۆسەیە بە شێوەیەکی خێراتر هەنگاو بنێت لەپێناو ڕێکخستنەوەی هێزێکی یەکگرتوو.\nلە دیدارەکەدا دوایین پێشهاتە ناوخۆییەکانی کوردستان و عێراق بە شێوەیەکی گشتی تاوتوێ کران و هەردوولا ئاواتەخواز بوون کێشەکان بە شێوەیەکی خێراتر و میکانیزمێکی باشتر چارەسەر بکرێن و هەموو هەوڵەکان لەپێناو بەیەکگەیشتن بێت لە چوارچێوەی دەستووردا، چونکە لە ئەگەری ڕێکنەکەوتن گرژییەکان زیاتر دەبن و ئارامی و ناسەقامگیری هێندەی تر باڵ بەسەر ناوچەکەدا دەکێشێت، بەتایبەتی کە هێشتا داعش لە ناوچەکە هەڕەشەیە.


ناسنامەی ١٠٤ ڕووفاتی ناو گۆڕە بەکۆمەڵەکان لە شنگال ئاشکرا بوون\nله‌زگین 27/11/2020 - 10:42 كوردستان\nئەندامێکی دەستەی لێکۆڵینەوە و کۆکردنەوەی بەڵگەنامەکان لە پارێزگای دهۆک ڕای گەیاند، دوێنێ ڕاپۆرتی لیژنەی پزیشکی داد لە بەغدا ناسامەی ١٠٤ ڕووفاتی ناو گۆڕە بەکۆمەڵەکانی شنگالی ئاشکرا کردووە.\nفەلاح حەسەن، ئەندامەی دەستەی لێکۆڵینەوە و کۆکردنەوەی بەڵگەنامەکان لە پارێزگای دهۆک بە (باسنیوز)ی ڕاگەیاند: "ماوەیەک لەمەوبەر ١٢٤ ڕووفات لەناو گۆڕە بەکۆمەڵەکان لە قەزای شنگال دۆزرابونەوە و بەمەبەستی ئاشکرابوونی ناسنامەیان، هەموویان بۆ پزیشکی داد لە بەغدا ڕەوانە کران و سەرەنجام لە دوا ڕپۆرتی لیژنەی پزیشکی دادا ناسنامەی ١٠٤ ڕووفاتیان ئاشکرا بووە".\nئاماژەی بەوەش کرد: "لە ماوەی ڕابردوودا لە هەردوو گوندی "سولاخ و کۆجۆ"، دوو گۆڕی بەکۆڵەڵ دۆزرانەوە کە تێیاندا ١٢٤ ڕووفات دۆزرابوونەوە کە لەناو گۆڕی گوندی کۆجۆ ٣١ ڕووفات، لە گوندی سولاخ ٨٩ ڕووفات دۆزرانەوە هاوکات ڕووفاتی چوار قوربانیی جینۆسایدی شنگال لە نزیک پیشانگەی شنگال دۆزرانەوە و دەرهێندران".\nفەلاح حەسەن ئەوەشی خستە روو: "هەموو ئەو روووفاتانە بە مەبەستی ئاشکرابوونی ناسنامەیان بۆ پزیشکی دادی بەغدا ڕەوانە کران و پشکنینی DNAیان لەسەر کراوە و ئێستا ناسنامەی ١٠٤ کەسیان بە ڕوونی ئاشکرا بووە".\nدوای هێرشی تیرۆریستانی داعش لە ساڵی ٢٠١٤ و ڕوودانی کارەساتی جینۆسایدی کوردانی ئێزدی کە بە شێوەی دڕندانە گوللەباران کران، هەتا ئێستا لە سنووری شنگال ٨٠ گۆڕی بەکۆمەڵ دۆزراوەتەوە، لە قۆناغێکدا ١٧ گۆڕ هەڵدرانەوە کە ٢٣٥ ڕووفاتی تێدا دۆزراوەتەوە و ماوەیەک لەمەوبەریش لە چەند گۆڕی بەکۆمەڵدا لە گوندەکانی "سولاخ و کۆجۆ" ١٢٤ ڕووفاتیان تێدا دۆزرانەوە کە ناسنامەی ١٠٤ کەسیان ئاشکرا بووە.


له دانیشتنی ئه‌مڕۆدا<br>خوێندنه‌وه‌ى دووه‌م بۆ پێشنیازه‌یاسای گه‌شتوگوزار كرا و ژماره‌یه‌ك پێشنیازه‌یاسا و پڕۆژه‌یاساش په‌سندكران\nخوێندنه‌وه‌ى دووه‌م بۆ پێشنیازه‌یاسای گه‌شتوگوزار كرا و ژماره‌یه‌ك پێشنیازه‌یاسا و پڕۆژه‌یاساش په‌سندكران\nسه‌عات ١٠ى به‌یانیی ئه‌مڕۆ چوارشه‌ممه ٢٠٢٢/٦/٢٢، به‌سه‌رۆكایه‌تیی د. ڕێواز فائق، سه‌رۆكی په‌رله‌مانی كوردستان و ئاماده‌بوونی د. هێمن هه‌ورامی، جێگری سه‌رۆكی په‌رله‌مان، منى نبى قه‌هوه‌چی، سكرتێری په‌رله‌مان، دانیشتنی ژماره (٧)ى ئاسایی خولی بەهارەی ساڵی چوارەم له خولی پێنجه‌می هه‌ڵبژاردنی په‌رله‌مان به‌ڕێوه‌چوو.\nسه‌ره‌تا سه‌رۆكی په‌رله‌مان به‌ناوى خوا و گه‌لی كوردستانه‌وه دانیشتنه‌كه‌ی كرده‌وه، پاشان منى نبى قه‌هوه‌چی، سكرتێری په‌رله‌مان، به‌رنامه‌ى كارى دانیشتنه‌كه و پوخته‌ى دانیشتنى پێشووى په‌رله‌مان و ناوى ئاماده‌نه‌بووانی دانیشتنی پێشوو و كۆبوونه‌وه‌ى لێژنه هه‌میشه‌ییه‌كان به‌مۆڵه‌ت و بێ مۆڵه‌ت خوێنده‌وه.\nبه‌ئاماژه‌دان به ماده‌ی (٤٨) له په‌یڕه‌وی ناوخۆی په‌رله‌مان، سه‌رۆكی په‌رله‌مان پێشنیازی ئالوگۆڕكردن له ڕیزبه‌ندیی خاڵه‌كانی یه‌كه‌م و شه‌شه‌می به‌رنامه‌ی كارى خسته ده‌نگدانه‌وه و به‌زۆرینه‌ی ده‌نگ په‌سندكرا و به‌مجۆره به‌پێی ئه‌و خاڵه ده‌ستله‌كاركێشانه‌وه‌ى په‌رله‌مانتار (كاروان عه‌بدولڕه‌حمان عه‌بدوڵا) له ئه‌ندامیه‌تیی لێژنه‌ی په‌یوه‌ندییه‌كان و ڕه‌وه‌ندى كوردستانی و ده‌ستله‌كاركێشانه‌وه‌ى په‌رله‌مانتار (سه‌روان محه‌مه‌د عه‌لی) له ئه‌نمدامیه‌تیی لێژنه‌ی كاروبارى په‌رله‌مان و سكاڵا به‌جیا خرانه ده‌نگدانه‌وه و په‌سندكران.\nبه‌پێی خاڵی دووه‌ىمی به‌رنامه‌ی كاری دانیشتنه‌كه كه بریتی بوو له خوێندنه‌وه‌ى یه‌كه‌م بۆ پڕۆژه‌یاساكانی (هه‌موارى یه‌كه‌می یاسای پاراستن و چاككردنی ژینگه له هه‌رێمی كوردستان-عێراق، هه‌موارى یه‌كه‌می یاسای نه‌وت و گاز له هه‌رێمی كوردستان-عێراق)، له‌لایه‌ن لێژنه‌ی كاروبارى یاساییه‌وه خوێندنه‌وه‌ی یه‌كه‌میان بۆ كرا و سه‌رۆكی په‌رله‌مانیش ئاراسته‌ی لێژنه تایبه‌تمه‌نده‌كان و سه‌رجه‌م ئه‌ندامانی په‌رله‌مان كردن.\nبه‌پێی خاڵی سێیه‌می به‌رنامه‌ی كاریش كه بریتی بوو له ده‌نگدان له‌سه‌ر چه‌ند پێشنیازه‌یاسا و پڕۆژه‌یاسایه‌ك كه له چوار بڕگه پێكهاتبوو، هه‌ریه‌ك له پێشنیازه‌یاساكانی (هه‌موارى جێبه‌جێكردنی یاسای چاودێریی نه‌وجه‌وانان، ژماره ٧٦ی ساڵی ١٩٨٣، به‌ركاركردن و هه‌موارى یاسای گرتنی مایه‌ی قاچاغ و قه‌ده‌غه‌كراو بۆ ئالوگۆڕكردن له بازاڕه نێوخۆییه‌كان، ژماره ١٨ی ساڵی ٢٠٠٨ی هه‌مواركراو) و پڕۆژه‌یاساكانی (ده‌سته‌ی متمانه‌به‌خشین به دامه‌زراوه‌كان و پرۆگرامه‌كانی په‌روه‌رده و خوێندنی باڵا له له هه‌رێمی كوردستان-عێراق، وه‌زاره‌تی شاره‌وانی و گه‌شتوگوزار له هه‌رێمی كوردستان-عێراق)، ڕاپۆرتی ده‌نگدانى لێژنه‌ى تایبه‌تمه‌ند به هه‌ریه‌كێك له‌و پێشنیازه‌یاسا و پڕۆژه‌یاسایانه به‌ڕه‌چاوكردن و جێكردنه‌وه‌ى سه‌رجه‌می ئه‌و سه‌رنج و تێبینی و پێشنیازانه‌ی كه له‌لایه‌ن ئه‌ندامانى په‌رله‌مان له دانیشتنه‌كانی پێشووتردا له كاتی خوێندنه‌وه‌ى دووه‌می ئه‌و پێشنیازه‌یاسا و پڕۆژه‌یاسایانه خرابوونه ڕوو، دوای ئه‌وه‌ى سه‌رجه‌مى ئه‌و پێشنیازانه‌ى كه بۆ هه‌ر ماده‌یه‌ك له ماده‌كانی ئه‌و پێشنیازه‌یاسا و پڕۆژه‌یاسایانه به‌پێشنیازى لێژنه هاوبه‌شه‌كانیشه‌وه كه هه‌بوون، به ناوونیشان و هۆكاره‌كانی ده‌رچوواندنیان و كۆى یاساكان به جیا خرانه ده‌نگدانه‌وه په‌سندكران.\nبه‌پێی خاڵی چواره‌می به‌رنامه‌ی كاریش، كه بریتی بوو له خوێندنه‌وه‌ی دووه‌م بۆ پێشنیازەیاسای گەشتوگوزار لە هەرێمی كوردستان-عێراق)، كه به ئاماده‌بوونى ساسان عه‌ونى، وه‌زیرى شاره‌وانی و گه‌شتوگوزار و د. ڤالا فه‌رید، وه‌زیرى هه‌رێم بۆ كاروبارى په‌رله‌مان به‌ڕێوه‌چوو، ڕاپۆرتی لێژنه‌ی شاره‌وانی و گواستنه‌وه و گه‌یاندن و گه‌شتوگوزار، كه له‌لایه‌ن لێژنه‌ی كاروبارى یاساییه‌وه ڕاستاندنی بۆ كرابوو، به ده‌نگی ئه‌ندامانى په‌رله‌مان كرایه بنه‌ما بۆ گفتوگۆكردن و به‌مجۆره له‌لایه‌ن لێژنه‌ی هاوبه‌شه‌وه، ناوونیشان و ماده به ماده و بڕگه به بڕگه‌ی ڕاپۆرته‌كه و هۆكاره‌كانی ده‌رچوواندنى پێشنیازەیاساكه و خوێندرانه‌وه و خشته‌ی ڕه‌سم و كرێی خزمه‌تگوزارییه‌كانی ساڵانه بۆ شوێنه گه‌شتارییه‌كان كه وه‌ك پاشكۆیه‌ك هاوپێچى ڕاپۆرته‌كه كرابوو، له‌لایه‌ن ئه‌ندامانی په‌رله‌مان و وه‌زیرى شاره‌وانییه‌وه چه‌ندین سه‌رنج و تێبینی و پێشنیاز به‌مه‌به‌ستی ده‌وڵه‌مه‌ندكردنی زیاترى ماده و بڕگه‌كانی ڕاپۆرته‌كه و خشته‌ی كرێ و ڕسوماته‌كان خرانه‌ڕوو، بۆئه‌وه‌ى له‌لایه‌ن لێژنه‌ی هاوبه‌شه‌وه ڕاپۆرتی ده‌نگدانی له‌سه‌ر ئاماده بكرێت به‌ڕه‌چاوكردنی ئه‌و سه‌رنج و تێبینی و پێشنیازانه‌ی ئه‌ندامانى په‌رله‌مان.\nشایانی باسه مه‌به‌ست له ده‌رچوواندنی ئه‌و یاسایه به له‌به‌رچاوگرتن و گرنگیی گه‌شتوگوزار له فره‌كردنی سه‌رچاوه‌كانی داهات له هه‌رێم و ئه‌و ڕه‌هه‌ندانه‌ى له ناساندنی شوناسی شارستانی و كلتوورى ڕۆشنبیرى و ده‌ستكه‌وتی ته‌لارسازیی گه‌لی كوردستان هه‌یه‌تی، هه‌روه‌ها بۆ جه‌ختكردنه‌وه له گرنگیی پلاندانان و كاركردن له‌سه‌ر پیاده‌كردنی ستراتیجییه‌تێكی ڕوون بۆ كاراكردنی كه‌رتی گه‌شتوگوزار و به‌شداریكردنی له گه‌شه‌پێدانی ئابوورىى نیشتیمانیدا.\nبه‌مجۆره سه‌رۆكی په‌رله‌مان كۆتایی به دانیشتنه‌كه هێنا و ڕایگه‌یاند: "سبه‌ی سه‌عات ١٠ى به‌یانی درێژه به دانیشته‌كه‌مان ده‌ده‌ین".\nدانیشتنی پەرلەمانی کوردستان ژماره (٧)ی ئاساییی خولى به‌هاره ڕۆژی ٢٠٢٢/٦/٢٢\nچوارشەممە, 22 حوزەیران 2022 15:56\nD.7 Asaye X.Bahara Barewachu


ئایا ئەمریکا خیانەتی لە کورد کرد؟ " />\nSunday, 11.17.2019, 22:16\nقسەیەک هەیە دەڵێن: "ئەمریکا لەوپەڕی دنیاوە هاتووە تەنیا بەرژەوەندییەکانی خۆی دەپارێزێت و هاوپەیمانی درێژخایەنی ناوێت و لە پێناو بەرژەوەندییەکانیدا خیانەت لە هاوپەیمانەکانیشی دەکات". بەڵام لە ڕاستیدا ئەمریکا سیاسەت دەکات، پێویستە ئێمەش سیاسەت بکەین لە پێناو بەرژەوەندی نەتەوەکەمان دا.\nلەو کۆبونەوەیەدا ئەردۆغان بەتوڕەیی بەسکرتێرەکەی دەڵێت: "ئەو ڤیدیۆیەیان نیشان بدە کە تیرۆرستە کوردەکان چیان کردوە"، گراهەمیش پێی دەڵێت: "کوردەکان تیرۆریست نین ئەوان شەڕی تیرۆر دەکەن! ئەوان چەند ساڵە هاوپەیمانی ئێمەن، ئێمە باشیان دەناسین پێویست ناکات تۆ بەڤیدیۆیەک ئەوان بۆ ئێمە پێناسە بکەیت، تۆ ڤیدیۆیەکت لایە هەر ئەو کوردانەی ئێستا لەبەردەم کۆشکی سپین و خۆپیشاندان دەکەن دژی هاتنی تۆ بۆئەمریکا دەیان ڤیدیۆو ڕەسمی کردەی کوشتنی منداڵ و سڤیلی کورد لەلایەن ئێوەوە لەناو سمارت فۆنەکانیاندایە!".\nهەر لەو کۆبونەوەیەدا ئامادەبویەکی تر بەئاشکرا ئەوەی نەشادۆتەوەو ڕاستەوخۆ بەئەردۆگانی گوتوە: "دەبێت کارێک بکرێت کە تورکیا لەناتۆ دەربکرێت، چونکە بۆئێمە تەواو یەکلایبۆتەوە کەئێستا ئێوە هاوپەیمانی ڕووسیان".\nلەهەمووشی گرنگتر کەئەردۆگانی ئیحراج کرد لەپرێس کۆنفرانسەکەدا پرسیاری ئەو پەیامنێرە بوو کەپێی گوت "سەرۆک ترەمپ لەنامەکەی پێشودا کەبۆی ناردویت تۆی بەگەمژە لەقەڵەم داوە". ئەردۆغان بەو پرسیارە تەواو تێکچو بەجۆرێک وەڵامەکەی سەدپلە پێچەوانەی پرسیارەکەبوو!\nداگیرکاری تورکیا بۆسەر خۆرئاوای کوردستان و بەرخۆدان و کارانەوەکان (بەشی دووەم)


لە ١ی ئەیلول تا ٢٢ی تشرینی دووەم، ٧٥ ژن لە تورکیا کوژراون – کوردی – RojNews.News\nلە ١ی ئەیلول تا ٢٢ی تشرینی دووەم، ٧٥ ژن لە تورکیا کوژراون\n26/11/2021 - 9:40:23 am\nناوەندی لێکۆڵینەوەکانی بواری سیاسی- کۆمەڵایەتی، حاڵەتەکانی توندوتیژی لە ١ی ئەیلول تا ٢٢ی تشرینی دووەمی ٢٠٢١ی لە تورکیا ڕاگەیاند، بەپێی ئامارەکەش ٧٥ ژن کوژراون و یاساکانیش بۆ پاراستنی ژنان بە ‘ناتەواو’ ناوبراوە، هاوکات چەندین خۆپیشاندانیش لە دژی توندوتیژی سەر ژنان لە تورکیا ئەنجامدرا.\nناوەندی لێکۆڵینەوەکانی بواری سیاسی- کۆمەڵایەتی لە ڕاپۆرتێکیدا سەبارەت بە ئاماری توندوتیژییەکان دژ بە ژنان لە تورکیا ئاماژەی بۆ ئەوەکردووە، توندوتیژی دژ بەژنان لەتورکیا زۆر کەمیان لەڕاگەیاندنەکاندا بڵاودەکرێتەوە، ناوەندەکە باسیلەوەش کردووە، یاساکانی ئێستا بۆ پاراستنی ژنان ‘ناتەواون’ و دەڵێت: لە نێوان ١ی ئەیلول و ٢٢ی تشرینی دووەمی ٢٠٢١ ، ٧٥ ژن کوژراون.\nبەپێی ڕاپۆرتی ئەو ناوەندە، مردنی ٤٢ ژن بە گومان تۆمارکراوە، کە دیار نییە لەلایەن کێوە کوژراون، هاوکات ١١٣ ژنی دیکەش تووشی توندوتیژی بوون و بریندار بوون، هەروەها هەواڵی گێچەڵی سێکسی کە ٢٨ منداڵی تێدابوو لەڕاگەیاندنەکاندا بڵاو کراوەتەوە.\n“ژنان لە لایەن ئەو پیاوانەوە کوژراون کە نزیکن لێیانەوە”\nناوەندی لێکۆڵینەوەی بواری سیاسی-کۆمەڵایەتی ئاشکراشیکردووە، ‘لەسەدا ٣٩.٢ی ژنان لەلایەن هاوسەرەکانیانەوە کوژراون، لەسەدا ١٤.٩ لەلایەن خۆشەویستەکەیانەوە، لەسەدا ٦.٨ لەلایەن باوکیانەوە، لەسەدا ٦.٨ لەلایەن هاوسەری پێشوویانەوە و لەسەدا ٨ لەلایەن کوڕەکانیانەوە کوژراون’.\nهەر بە پێی ڕاپۆرتەکە، لەسەدا ٢٢ی ئەوانەی دەستدرێژی سێکسیان لەسەر کراوە خزمەتکاری گشتین، ئیستەنبوڵ یەکەم شوێنە لە کوشتنەکانی ژناندا، لە کاتێکدا غازی ئەنتاپ، ئەنتالیا، ئایدین و ئەنقەرەش لە لیستەکەدا ناویان هاتووە.\nدوێنێ ٢٥ی نۆڤەمبەر، دژی بەرزبوونەوەی ڕێژەی کوشتن و دەستدرێژی و توندوتیژی سەر ژنان، لە چەندین شاری باکوری کوردستان و تورکیا خۆپیشاندان بەڕێوەچوو.\nلە هەریەک لە شارەکانی ئامەد، وان، ئزمیر باتمان و ئەستەمبۆڵ ژنان هاتنە سەر شەقامەکان و سەرەڕای ئەوەی دەسەڵات ویستی ڕێگری لە خۆپیشاندانەکان بکات، بەڵام ژنان ئاستەنگییەکانیان تێپەڕاند و خۆپیشاندانەکانیان تا درەنگانی شەو بەردەوام کرد.\nلەناو خۆپیشاندانەکاندا، وێنەی ئەو پیاوانەی کە ژنیان کوشتووە و دەستدرێژییان کردووەتە سەر ژنان، بە نوسراوی ‘کوژەر، و دەستدرێژیکار’ بەرزکرابوونەوە و وێنەی دەنیز پۆیرازیش ئەندامی هەدەپە کە لەلایەن دەسەڵاتەوە تیرۆر کرا بەرزیان کردبووەوە.\nهاوکات دروشمەکانی’ژن، ژیان ، ئازادی’، ‘سەرهەڵدانی ئێمە لە دژی پیاو و دەوڵەت گەورە دەبێت’، ‘کات کاتی ئازادی ژنە’ وترانەوە و پانکارتی، ‘ئێمە بێدەنگ نابین، ناترسین،’ بەرزکرابوونەوە.


کوردیپێدیا - پەرلەمانی عێراق داوای پێدانی مووچەیەکی مانگانە بۆ ئافرەتان و کچانی ئێزیدی دەکات\n📊 پەرلەمانی عێراق داوای پێدانی مووچەیەکی مانگانە بۆ ئافرەتان و کچانی ئێزیدی دەکات | پۆل: ئامار و راپرسی | زمانی بابەت: 🏳 کوردیی ناوەڕاست\nپەرلەمانی عێراق داوای پێدانی مووچەیەکی مانگانە بۆ ئافرەتان و کچانی ئێزیدی دەکات\nدوو پێشنیار دراوەتە حکومەتی عێراقحکومەتی عێراقی بۆ ئەوەی هاوکاری ئەو کچ و ئافرەتانەی کوردی ئێزیدیئێزیدی بکات کە لە ژێر دەستی داعشداعش رزگار کراون، ئەندامێکی ئەنجومەنی نوێنەرانی عێراقیش رایدەگەیەنێت، یەکێک لە پێشنیارەکان ئەوەیە ئەو ئافرەتانە وەک قوربانیانی دەستی تیرۆر مامەڵەیان لەگەڵدا بکرێت.\nلە کاتی هاتنی چەکدارانی داعش بۆ شنگال زیاتر لە شەش هەزارو 300 کچ و ژنی ئێزیدی کەوتنە دەست چەکدارانی داعش.\nلەو بارەیەوە ئەشواق جافئەشواق جاف، ئەندامی ئەنجومەنی نوێنەرانی عێراق بەدواڕۆژی راگەیاند، پەرلەمانی عێراقپەرلەمانی عێراق پڕۆژەیەکی داوەتە حکومەتی عێراق بۆ هاوکاری کردنی ئەو کچ و ژنە ئێزیدییانەی کە کەوتنە بەر دەستی داعش و ئێستا بەشێکیان رزگار کراون.\nپەرلەمانتارە کوردەکەی بەغدا ئاماژەی بەوەشکرد، پێشنیاری یەکەم بریتییە لەوەی ئەو کچ و ژنانە وەک قوربانی دەستی تیرۆر مامەڵەیان لەگەڵدا بکرێت و پێشنیاری دووەمیش ئەوەیە هاوشێوەی شەهیدی زیندوو یان کەمئەندامان ئەژمار بکرێن.\nئەشواق جاف، وتیشی، پێشنیاری سێیەم ئەوەیە داواکراوە ئەو ئافرەتانە لە تۆڕی پاراستنی چاودێری کۆمەڵایەتی و بەپێی یاسا مامەڵەیان لەگەڵدا بکرێت ئەویش مانگانە بڕی 250 هەزار دیناریان وەک موچە پێ بدرێت، بەڵام تاوەکو ئێستا ئەو پێشنیارانە لەلایەن حکومەتی عێراقی وەڵام نەدراوەتەوە ئەویش بە بیانووی قەیرانی داراییەوەیە.\nبە پێی ئاماری نوسینگەی ئازاد کردنی رفێندراوانی دەستی داعش تاوەکو ئێستا سێ هەزارو 36 ئافرەت و کچی ئێزیدی لە دەستی داعش رزگار کراون و سێ هەزارو 300شیان ماون ئازاد بکرێن.\n#حکومەتی عێراق | #ئێزیدی | #داعش | #ئەشواق جاف | #پەرلەمانی عێراق |\n1. 👁 ئەشواق جاف\n➕ ئەم بابەتە لەلایەن: (ئەڤین ئیبراهیم فەتاح)ەوە لە: Jun 28 2017 6:47AM تۆمارکراوە\n✍ ئەم بابەتە بۆ دواجار لەلایەن: (ئەڤین ئیبراهیم فەتاح)ەوە لە: Jun 28 2017 8:55AM باشترکراوە


عێراق.. كی حكوومەت پێك دێنێت و كێ دەبێتە ئۆپۆزسیۆن؟\nوەك ئەنجوومەنی كۆمسیاران لە دادوەرانی هێنراو بۆ سەرپەرشتیكردنی كارەكانی كۆمسیۆنی باڵای سەربەخۆی هەڵبژاردنەكان رایان گەیاند كە پرۆسەی جیاكردنەوە و ژماردنی دەستی دەنگەكانی سكالالێكراو لە ناوخۆی و دەرەوەی عێراق كۆتایی هاتووە، ئێستە لە چاوەڕوانی راگەیاندن و پەسنكردنی ئەنجامی كۆتایی هەڵبژاردنەكە هاوپەیمانییە براوەكان، دەنگۆی لێكگەیشتن بۆ دروستكردنی گەورەترین فراكسیۆنی پەرلەمانی بڵاو دەكەنەوە.\nتا ئێستە دیار نییە كە ئەنجامی كۆتایی هەڵبژاردنی پەرلەمانی عێراق كە لە 13ی ئایاری رابردوو ئەنجام دراوە چییە و گۆڕانكاری لە ئەنجامی راگەندراوی پێشوو هەیە یان نا، كۆمسیۆنی هەڵبژاردن لای خۆیەوە رای گەیاند كە ئەو قسانەی لەبارەی وەكیەكیی ئەنجامەكان لە تۆڕە كۆمەڵایەتییەكان باسی لێوە دەكرێت راست نییە، بۆیە چاوەڕوان دەكرێت دوای راگەیاندنی ئەنجامەكان، ئەگەر تەوافوق لە نێوان هێزە سەرەكییەكان نەكرێت لەبارەی ئەنجامەكانەوە، دووبارە پرۆسەكە بچێتەوە ناو تانەدان لە ئەنجامەكان.\nرەسووڵ رازی، پەرلەمانتاری پێشووی عێراق لە بارەی گەورەترین فراكسیۆنی پەرلەمانی شایستە بۆ پێكهێنانی حكوومەتی نوێی عێراق دووپاتی كردەوە، فراكسیۆنی گەورەترینی پەرلەمان لەلایەن هاوپەیمانییەكانی دەوڵەتی یاسا و فەتح و نەسڕ و هەردوو پارتی سەرەكیی هەرێمی كوردستان لە ماوەی رۆژانی داهاتوو دێتە پێكهاتن و پێشبینی كرد كە هاوپەیمانییەكانی سائیروون و حیكمە و وەتەنییە بچنە بەرەی ئۆپۆزسیۆنی سیاسی.\nزیاتر گوتی، ئەو 40 مەرجەی موقتەدا سەدر سەركردەی رەوتی سەدر بەم دووایە بۆ پێكهێنانی حكوومەتی نوێی عێراق دیاری كرد، لەگەڵ رەوتی دەوڵەتی یاسا بۆ پێكهێنانی فراكسیۆنی گەورەترینی پەرلەمانیدا ناگونجێت و ئاماژەی كرد، هەریەك لە دەوڵەتی یاسا و فەتح و نەسڕ و هەردوو پارتی فەرمانڕەوا لە هەرێمی كوردستان پارتی دیموكراتی كوردستان و یەكێتی نیشتیمانی كوردستان لە ماوەی چەند رۆژی داهاتوو فراكسیۆنی گەورەترین لە پەرلەمان پێك دێنن.\nروونی كردەوە، هەروەها هەریەك لە سائیروون و حیكمە و وەتەنییە روو لە رەوتی ئۆپۆزسیۆنی سیاسی حكوومەت دەكەن لەناو پەرلەمان و لەو بارەوە دەوڵەتی یاسا گەیشتووەتە لێكگەیشتنی گەورە لەگەڵ زۆرینەی پارتەكان بۆ پێكهێنانی فراكسیۆنی گەورەترین.\nرازی ئاماژەی كرد، هەڵوێستی هێزە سوننەكان لەبارەی هاوپەیمانیكردن تا ئێستە نادیارە، روونی كردەوە، راگەیاندنی ئەنجامی جیاكردنەوە و ژماردنەوەی بەدەستی دەنگەكان بۆ هێزە سوننەكان یەكلاكەرەوە دەبێت بۆ هاوپەیمانیكردن لەگەڵ دەوڵەتی یاسا یان سائیروون.\nلای خۆیەوە ئەمڕۆ پێنجشەم موقتەدا سەدر سەركردەی رەوتی سەدر و پاڵپشت بۆ هاوپەیمانی سائیروون (براوەی یەكەمی هەڵبژاردنی پەرلەمانی عێراق)، وادەیەكی بۆ هێزە سیاسییەكان دیاری كرد بۆ جێبەجێكردنی 40 مەرجەكەی و هەڕەشەی بوونی بە ئۆپۆزسیۆن كرد ئەگەر بە مەرجەكانی رازی نەبن.\nسەدر لە بەیاننامەیەكدا گوتی، ئەگەر زۆرێك لەو 40 مەرجەی پێشتر دیاریم كردبوو نەهاتنە دی، ئەوە سوێن بە جەبار جارێكی تر ناچمە پاڵ پشكپشكێنەی ئەوان و دابەشكاریان بۆ دەستكەوتەكان و رەوتی ئۆپۆزسیۆنی سیاسی و جەماوەری بنیاتنەرانە وەردەگرم، سەڕەرای سەختی و ناخۆشی رێگاكەی، بۆیە ئەوكات پێویستیم بە پاڵپشتیی جەماوەریانەی ئێوەیە بۆ ئەوەی ببینە یەك دەست لە پێناو عێراقدا.\nسەدر لە بەیاننامەكە داوای لەو لایەنە سیاسییانە كرد كە تا ئێستە وڵاتیان خۆش دەوێت بۆ ئەوەی پێوەندی بە فراكسیۆنی ئۆپۆزسیۆن بە ناوی (بارستەی رزگاری نیشیتمانی) بكەن، بۆ رزگاركردنی وڵات لە مەترسی و ستەم و گەندەڵی تەشەنە بوو لە ناو حكوومەت و دەزگاكانی تەناهی و دادوەری و هیتریش.\nسەدر لە كۆتادا وادیەكی دیاری كرد بۆ جێبەجێكردنی 40 مەرجەكەی، ئەگینا بڕیاری بوون بە ئۆپۆزسیۆن دەدەن و وادەكەیش تا پەسندكردنی ئەنجامی كۆتایی جیاكردنەوە و ژماردنی بەدەستی دەنگەكانە ئەگەر هەبوو، ئەگینا 15 رۆژ وادەی نێوان من و ئەوانە و لە ماوەیەیش رێگە بە دەستدرێژی بۆ سەر خۆپێشاندەران و چاوپۆشین لە داواكارییە رەواكانیان نادەم.\nلای خۆیەوە رەوتی حیكمەی نیشتیمانی بە سەرۆكایەتیی عەمار حەكیم كە تا ئێستە بە لایەنێكی نزیكی هاوپەیمانەكەی سەدر دا دەنرێت و بەر لە رێككەوتنی سائیروونی و فەتح، لەگەڵ وەتەنییە رێككەوتننێكی سەرەتاییان لەگەڵ سائیروون واژوو كرد، ئەویش ئەمڕۆ هەڵوێستی خۆی لە بوون بە ئۆپۆزسیۆن ئاشكرا كرد.\nمحەمەد لەكاش، ئەندامی هاوپەیمانییەكە رای گەیاند، بەشداریكردنی حیكمە لە حكوومەت پێوەستە بە جێبەجێكردنی پێوەرەكانی مەرجەعیەت بۆ دیاریكردنی سەرۆك وەزیرانی داهاتووی عێراق و روونی كردەوە، ئەگەر رێنوێنییەكانی مەرجەعیەت (عەلی سیستانی مەرجەعی باڵای نەجەف) لە دیاریكردنی سەرۆك وەزیرانی داهاتووی عێراق جێبەجێ نەبێت، ئەوە حیكمە بژارەی ئۆپۆزسیۆن هەڵدەبژێرێت.\nزیاتر گوتی، تا ئێستە هاوپەیمانییە سیاسییەكان ناجێگیرن و دوای راگەیاندنی ئەنجامی جیاكردنەوە و ژماردنەوەی دەنگەكان و پەسندكردنی ئەنجامی كۆتایی لەلایەن دادگای فیدراڵەوە تەواو دەبێت، بۆیە پێویستە سەدر بچێتە ریزی ئۆپۆزسیۆنی سیاسی لەناو پەرلەمان و بەشداری لە پێكهێنانی حكوومەت نەكات، ئەوەیش بە مەبەستی راستكردنەوەی پرۆسەی سیاسی داهاتوو.\nدوێنێ پەرلەمانتارێكی پێشووی عێراق دووپاتی كردەوە كە حكوومەتی داهاتووی عێراق لەسەر بنەمایەكی بەشبەشێنەی سیاسی دەبێت كە هەمووان لەخۆ دەگرێت بێ ئەوەی هیچ لایەنێك لە ناو پەرلەمان ببێتە ئۆپۆزسیۆن و ئەو حكوومەتە باوكانەی سەدر بانگەشەی بۆ دەكات تەنیا گۆڕینی ناوە و هیچیتر.\nمحەمەد سەیهوود لەو بارەوە گوتی، هەموو هێزە سیاسییەكان لە چوارچێوەی هاوپەیمانیەتییەكی فرەوان حكوومەتی نوێی عێراق پێك دێنن، بێ ئەوەی هیچ لایەنێك بەرەو ئۆپۆزسیۆنی سیاسی لەناو پەرلەمان بچێت، ئاماژەی كرد، ئەو گفتوگۆیەی لە نێوان هێزە سیاسییەكاندا هەیە لەبارەی هاوپەیمانیكردن بۆ دابەشكردنی پۆستەكانی ویزاری و دەستكەوتی سیاسییە لە نێوانیان.\nزیاتر گوتی، حكوومەتی داهاتوو درێژكراوەی حكوومەتی پێشوو دەبێت و لەسەر بنەمای بەشبەشێنە لە دابەشكردنی پۆستەكانی ویزاری و سەروەرییەكان دروست دەبێت و روونی كردەوە كە بانگەشەكانی موقتەدا سەدر سەركردەی رەوتی سەدر بۆ پێكهێنانی حكوومەتێكی باوكانە یان نیشتیمانی، تەنیا گۆڕینی ناوی حكوومەتەكەی بێ گۆڕینی ناوەڕۆكەكەی.\nپێشتر هاوپەیمانی فەتح بە سەرۆكایەتیی هادی عامری رای گەیاندبوو كە هەریەك لە هاوپەیمانییەكانی نەسڕ و فەتح و دەوڵەتی یاسا بە لێكگەیشتنی باش گەیشتوون بۆ پێكهێنانی هاوپەیمانی گەورەترینی نا پەرلەمان بۆ پێكهێنانی حكوومەتی نوێی عێراق، لەو كاتەی هاوپەیمانی سائیروون كە سەدر پاڵپشتی لێ دەكات، مەرجی ئەوەی بۆ عەبادی دیاری كرد بۆ كاندیدكردنی بۆ دووەم خولی پۆستی سەرۆك وەزیران بە راگەیاندنی وازهێنانی لە حزبی دەعوە.\nئه‌م بابه‌ته 874 جار خوێنراوه‌ته‌وه\nپلاندانان بۆ شكست..كشانه‌وه‌ی ئه‌مه‌ریكا له سووریا\nداعش پڕۆژه بڕیارێكى په‌رله‌مانى عێراق په‌ك ده‌خات\n"ئێران..بیانوو به‌ده‌سته‌وه ده‌دا و جه‌نگ په‌لكێشی وڵاته‌كه ده‌كات"\nسووریا.. ئەمەریكا دەستبەرداری كورد نابێت\nبوونى ماسۆنییه‌ت له عێراق له نێوان راستى و خه‌یاڵ


سێ ژینگەپارێز لە ڕۆژهەڵاتی کوردستان گیانیان لەدەستدا\nسێ ژینگەپارێز لە ڕۆژهەڵاتی کوردستان گیانیان لەدەستدا\nهەنگاو : ئیوارەی ڕۆژی یەکشەممە ٨ی پووشپەڕی ٢٧٢٠ (٢٨ی ژوئەنی ٢٠٢٠)، سێ چالاکی ژینگەپارێزی خەڵکی ناوچەی پاوە بە ناوەکانی موختار خەندانی، بیلال ئەمینی و یاسین کەریمی لە کاتی کۆمترۆڵ کردنی ئاگری دارستانەکانی ناوچەی مەرەخێڵی ئەو شارە گیانیان لە دەست داوە.\nهۆکاری گیان لە دەست دانی سێ ژینگەپارێزی خەڵکی پاوە بە هۆی ئاگرکەوتنەوە نەبووە، بەڵکوو لە ئەنجامی تەقینەوەی مینە چێندراوەکانی سپای پاسداران بۆ بەرەنگاربوونەوەی حیزبە کوردستانییەکان گیانی لە دەست داوە.\nهەرچەند ژمارەیەک لە میدیا حکوومەتی و کەناڵە تێلگرامییەکانی ناوچەی هەورامان هۆکاری گیان لە دەست دانی ئەو سێ ژینگەپارێزەیان تەقینەوەی مین ڕاگەیاندبوو، بەڵام دوای چەند کاتژمێر و لە ژێر گوشاری ناوەندە ئەمنییەکان هەواڵەکەی خۆیان سڕییەوە. بە وتەی سەرچاوەیەکی ئاگادار، ئیدارەی ئیتلاعاتی پاوە پەیوەندی بە بەڕێوەبەری کەناڵە تێلگرامییەکانی ناوچە کردووە و وتوویە کە ئیزنتان نیە لەوبارەوە هەواڵ بکەن و تەنیا دەبێ بڵێن بە هۆی خنکان و سووتان گیانیان لە دەست داوە.\nلەلایەکی دیکەوە، سەرچاەەکانی هەنگاو تەقیەنوەی چەندین مینیان لە شوێنی ڕووداوەکە ڕاگەیاندووە. شایەتحاڵێک لەوبارەوە ڕاگەیاند کە دوای ئەوە لە شوێنەی کە بیلال ئەمینی و یاسین کەریمی جێگیر بوون دەنگی تەقینەە هاتووە موختار خەندانی بۆ هاوکاری کردنیان چووە بۆ ئەو شوێنە و هەر سێیان لەوێ گیانیان لە دەست داوە و باقی ئەندامانی ڕێکخراوی ژیوای نەیانتوانیوە کە هاوکارییان بکەن. چەندین سەرچاوەش رایانگەیاندووە کە جیا لە دەنگی تەقینەوەی مین دەنگی تەقەی چەکیش بیستراوە.\nیەکێک لە چالاکانی ژینگەپارێز کە خۆی لە بەرزاییەکانی مەرەخێڵ بووە لەوبارەوە بە هەنگاوی ڕاگەیاند کە “ ئەندامانی ڕێکخراوی ژینگەپارێزی ژیوای ئامێری بێ تەلیان پێ بووە، بەڵام هەمان ڕۆژ و ڕاست چەند کاتژمێر پێش لە ڕووداوەکە هێزەکانی سپای پاسداران دەست بە سەر ئامێرەکانیان دا دەگرن و هەموو هێڵە پەیوەندییەکانی ناوچەکەیان پچڕاندووە.\nئەو سەرچاوەیە وتیشی کە، هێزەکانی سپای پاسداران لە پایگای مەرەخێڵ ئیزنیان نەداوە کە خەڵک سەردانی شوێنی ڕووداوەکە بکەن و بنەماڵەکانیان ناچار کردووە کە بە شەو تەرمی ڕۆڵەکانیان بنێژن. بە وتەی شایەتحاڵان فەرماندەی پایگای مەرەخێڵ لە ناو خەڵکدا بە ئاشکرا وتوویە “ من خۆم ئاگرم لەو دارستانانە بەرداوە و دیسان ئەو کارە دەکەم”.\nفەرماندەی سپای پاوە شەوی ڕابردوو بەیانیەیکی بڵاو کردەوە کە تێدا هاتبوو موختار خەندانی هاوڕێکانی لە پرۆگرامەکانی سپای پاسداران لە ناوچەکەدا ڕۆڵێکی بەرچاویان هەبووە.\nئەو وتانە لە کاتێکدایە کە لە ماوەی ڕۆژانی ڕابردوودا ناوەندە ئەمنییەکان وێڕای گوشاری بۆ چالاکانی مەدەنی بە تایبەت ئەندامانی ڕێکخراوی ژینگەپارێزی ژیوای چەندین کەسیان یەک لەوان موختار خەندانی بانگ و هەڕەشەیان لێیان کردووە.


یەک شەممە, 29. 6. 2014\tکنگره ملیتهای ایران فدرال\nدرادامۀ نقضِ حقوقِ ملیِ ملیت هایِ تحتِ ستم درایران، وزارت کشورجمهوری اسلامی ایران، قصد دارد که استان های کشوررا، به پنچ منطقه تقسیم بندی نماید.\nوزارت کشور، هدف ازاین تقسیم بندی را اشتراکات، هم افزایی!؟ وهمجواری استان ها اعلام کرده است. اما از تقسیم منطقه ای جدید مشخص می شودکه دولت حسن روحانی اهداف سیاسی - امنیتی درجهت پیشبرد سیاست متفاوتِ اقتصادی- فرهنگی، دربین مردم استان ها را، دراین مناطق تعقیب می کند. هدف نهایی رژیم، پیدا کردن روش های مؤثرتر، برای یکسان سازی ملی دراین مناطق پنجگانه، همراه باسرکوبِ هویت ملیِ ملیت ها بلوچ، ترک، ترکمن،عرب، کرد و لر و دیگر گروهای زبانی ومذهبی وفرهنگی است.\nسیاست های ملی گرایانه، تمامیّت خواهانۀ وتمرکز گرایانۀ رژیم ایران، نه تنها در دهه های گذشته منجر به دست کشیدن مردم ازهویت های ملی ومذهبی خود نشده، بلکه ستم ملی همراه با آزادی کُشی و برابری ستیزی، ملیت ها را درمبارزه برای دست یابی به حقوق انسانی و اجتماعی خود، براساسِ حقوق بشر و استقرار برابری ملی درایران مصمم ترومطمئن ترساخته است.\nجمهوری تامیت گرای ولایت فقیهی درایران درطول سال های گذشته و بخصوص در دوران احمدی نژاد، جهت محوِهویتِ ملیت ها، وایجاد تضاد دربین آنان، دست به تصرف اراضی کشاورزان آنان زده، وحتی ملیتها را ازخریدن زمین وخانه درمناطق آباءو اجدادی خودمحروم کرد، ازآخرین سیاست های ضد قومی وضد ملی حکومت که بدست دولت امنیتی تدبیروامید انجام شد درتاریخ(19 ژوئن 2014 ) بود که اکبرترکان مشاورعالی روحانی درتلویزیون شبکه خبرنظام، خواهان خرید زمینهای زراعی کشاورزانِ عربِ عبادان ( آبادان ) شد.\nشکی نیست که هدف نهایی رژیم، پیدا کردن روش های مؤثرتر برای یکسان سازی به اصطلاح ملي دراین مناطق، با سرکوبِ هویتِ ملیت ها اعم از بلوچ، ترک، ترکمن، عرب، کرد، لربختیاری و دیگر گروهای زبانی و فرهنگی درایران است.\nکنگرۀ ملیتهای ایران فدرال، تنها درشرایطی موافق با تغییرحدود استان ها و تقسیم بندی منطقه ای است که این امر با خواست دموکراتیک خود اهالی و براساس حق تعیین سرنوشت مردم ملیت ها باشد.\nکنگره، اقدام رژیم امنیتی حسن روحانی دراین تقسیم بندی را که هدف آن مخدوش کردن هویت های ملی ملیت ها درساختارهای جغرافیایی واهی و من درآوردی است، نشان دیگری ازدشمنی حاکمیت، با خواسته های برحق ملیت ها و درجهت تنش آفرینی بیشتر درجامعه می داند. رژیم، جهل پرور جمهوری اسلامی ایران، گمان میکند با این ترفند، میتواند به سیاستِ استعماری” اختلاف بیانداز وحکومت کن” درمیان ملیتها دامن زده و برعمرمنحوس خود خواهد افزود، با آگاهی، ما آنرا به عامل سقوطش مبدل خواهیم کرد.\nجاری خوێندراوه: 1838\nنووسراوه له لایه‌ن xalil jangi, June 30, 2014\nدەبێت ئەوە بزانرێت کە هەرچەندە زانیاری سەبارەت زمانی هوری کەمە بەڵام هوریەکان بۆ ئاماژەکردن بە خۆیان وشەی (xurrúγi خورویی) یان بەکارهێناوە و بەو جۆرە بە زمانی هوری دوو وشەی kil xurrúγi بە یەکەوە مانای (هوریە نایاب/مەزنەکان) دەدات و lu xurrúγi ماناکەی بە زمانی هوری دەبێتە (پیاوە هوریەکان). بەو جۆرە (کەلهوری) و (لوڕی) لە زمانی کوردی و هوریدا یەک مانا دەدەن.\nئەوەی کە ماناکەمان جارێکی تر بۆ لێک دەداتەوە ئەوەیە کە لە زمانی هوریدا وشەی xurri مانای (کاتی بەیانیان) دەدات. بۆیە وا دەردەکەوێت ناوی هوریەکان خۆیان پەیوەندی بە خۆرەوە هەبێت و ناوەکەیان ئەگەری دوو مانای سەرەکی هەیە، یەک (ڕۆژهەڵاتیەکان) کە ئەوان شوێنی نیشتەجێیان بە گشتی کەوتبووە ڕۆژهەڵاتی بابلەوە کە ئەو سەردەمە سەنتەری ناوچەکە بووە، دوو مانای (خۆر پەرستەکان) بدات. جگە لەوەش وشەی (هۆرسان) لە کوردیدا کە پێک دیتە لە (خۆر+شوێن) مانەکەی دەبێتە (خۆرهەڵات) یان ئەو شوێنەی خۆری لێیە و بنەچەی ناوی ناوچەی (خوراسان) یش لەو ناوەوە هاتووە. هەروەها ئەم جۆرە ناونانە لە شوێنەکانی تری جیهانیشدا هەبووە. بۆ نموونە ناوی ژاپۆن، کە خۆیان پێی دەڵێن (نیپۆن Nipon)، لە بنەڕەتدا ناوەکە چینیە و بریتیە لە Jih pun. ئه‌م ناوه مانای (سەرچاوەی ڕۆژ، وڵاتی ڕۆژهەڵات) دەدات، ناوه‌که له بنەڕەتدا پەیوەستە بەوەی کە ژاپۆن کەوتبووە ڕۆژهەڵاتی وڵاتی چینەوە.\nدەرئەنجام بەڵگەکان زیاتر وای دەردەخەن کە ئەم دوو بەشەی کورد، کەڵهوڕ و لوڕ، مانای ناوەکانیان هاوبەشی هەبێت و لە زمانی کوردی و هوریدا دوابەدوای یەک پێکهاتبن لە (کەڵهوڕ) کە مانای (هوریە کەڵەکان) یان (خۆرهەڵاتیە کەڵەکان) بدات و (لۆ+هوڕ) کە مانای (پیاوە هوریەکان) یان (پیاوە خۆرهەڵاتیەکان) بدەن.\nبۆ زانیاری زیاتر سەبارەت سەرچاوەی زانیاریەکان و بنەچەی زمانی کوردی و زمانە دێرنەکانی وەک سۆمەری، هوری و هیتی، سەیری کتێبی "کورد کێیە؟" ی سۆران حەمەڕەش بکە.\nئایا ناوی لوڕ و کەڵهور لە کوێوە هاتووە؟\nزۆر لە نازناو و ناوە کوردیەکان، تەمەنیان بۆ زیاتر لە پێنج هەزار ساڵ دەگەڕێتەوە. زۆربەی نازناوی پاشاکان لە سەردەمی سۆمەری، هوری، ئاشوری و ئەکەدیدا هەر کوردی بوون. بۆ نموونە ناوی (لو گەڵ) کە مانای پاشا دەدات لە زمانی سۆمەریدا. لەو زمانەدا لە دوو وشە پێکهاتوە کە ماناکانی وەک خۆی لە کوردی ئەمڕۆدا ماون. وشەکە بە سۆمەری شی دەکرێتەوە بە شێوەی (لو [پیاو] +گەڵ [کەڵ، نایاب]) دەبینرێت لە کوردی ئەمڕۆشدا هەر پێکاتووە لە (لۆ [پیاو]+کەڵ [کەڵ، نایاب]). واتە وشەی (لوگەڵ) ی سۆمەری لە کوردیدا دەبێتە (لۆکەڵ) یان (پیاوی کەڵ/نایاب). هەروەها (شەران) لە زمانی هوری و هیتیدا هەمان مانای (سەران/پاشاکان) دەدات لە کوردیدا و زۆری تر.\nسەبارەت کەڵهوڕ و لوڕیەکان، هاوبەشیی ناوچەیی و ناویش بەدی دەکرێت. لە ڕووی جوگرافیەوە ئەو دوو بەشەی کورد لە نزیک یەکەوە نیشتەجێن و لە ڕووی ناویشەوە وا دەردەکەوێت کە هەردوو ناوەکانیان پێکهاتبێت لە (لۆ+هۆری) و (کەڵ+هۆری) کە بە کوردی ماناکەی دەکاتە (پیاوی هۆری/خۆری) و (هۆر/خۆری کەڵ).\nناوی لەو جۆرەش لە جیهاندا شتێکی دەگمەن نیە. بۆ نموونە نۆرمان (Norman) ەکان، کە نەتەوەیەکن لە باکوری ئەوروپادا ژیاون، بنەچەی ناوەکەیان پێکهاتووە لە (nord+man) واتە پیاوە باکوریەکان.\nئاگاداری زیاتر بۆ هەموو لایەنێک وبەتایبەتی بۆ نێوخۆی وولات دەبێ زیاتر بێت،بەس من تەنیا شتێک کە هەمیشە ڕخنەم لێی هەیە وبە هەڵەیەکی مێژوویی سیاسی حیزبەکوردیەکانی دەزانم ئەوەیە کە ئێمەش هێندێک ئاکارەی زۆر خراپمان هەیە کە بەراست زۆر مەترسی دارن وەکوو: دانانی لوڕ بە نەتەوەیەکی جیاواز ئەوە شتێکی زۆر زۆر هەڵەیە ونابێ پەرەی پێبدرێت ئەگەر لوڕ کورد نەبێ ئەوە بێ گومان کوردیش بوونی نیە وهەروەها هەمەدان وکرماشان وئیلام وشاری کورد ودزفول وبەختیاری ولورستان نابنە کودرستان وهیج پێوەندیەکیان بە کوردەوە نیە وتەنیا بەشێکی نەبێت کە خەڵکەکەی بە زاراوەی کەلهوڕی ولەکی وجافی وگۆران وزەنگەنە وسنجاوی وقەڵخانی وهەورام ئاخاوتن دەکات،کەواتا بەشێکی زۆری ئەم شارانە ڵور یا لوڕی بەختیارینە ،ئەوەش سیاسەتیکی هەڵەو مەترسی دارە بۆ کورد ئێمەش خەریکە وەکوو رژیم بەدەستی خۆمان ماڵی خۆمان کاول دەکەین،کاتێک کە لوڕەکان خۆیان پێ کوردە چۆن دەبێت ئێمە بڵێین کە ئەوان کوردنین وحاشایان لێبکەین،لوڕەکان زۆر لە ئێمە ڕەسەنترو خۆڕاگر تر بوونە وبەڵام سیاسەتی دژمن لە ئێمەی دابڕاندوونەو تووشی شک وگومانی کردوون کە بەشێکی زۆری خۆی پێ کوردە وبەشیکی زۆریش خۆی پێ نەتەوەیەکی جیاوازە بەڵام هەرچێک بن خۆیان پێ فارس یا...نیە ئەوەش نیشاندەری ئەوە ڕاستیەیە،ئەگەر ئەوان کوردنین کەواتا بۆ بەدرێژایی هەزاران ساڵی لە ناوچەی کوردستان ژیان دەکەن وهەموو کلتورو داب ونەریت وزمان ومێژوو ودین وئایین وخاکیان لە سەر جوگرافیای کوردستانە،بەراستی زۆر بەداخم بۆ ئەم سیاسەتە هەڵەیەی سیاسەتمەدارانی کودر وحیزبە سیاسیەکان هیوادارم بەدەستی خۆمان وەکوو ڕژیم نەکەین.تکایە ئەم سیاسەتە نەشیاوە لەتمە لە داهاتووی دوورودرێژی نەوەکانمان دەدات وزەبرێکی قورس دەبێت لەسەر ژیان وخەباتی سیاسی کورد بۆ ئێستای وبۆ داهاتووی وە بۆ هەر ئاڵوگۆڕێکی کە بەم زوانە بینە پێش


"پێشمەرگە ژن و منداڵیان کردە قوربانی" - Radio Sweden Kurdish - ڕادیۆی سوید - Radyoya Swêdê | Sveriges Radio\nبڵاو کرایه‌وه måndag 11 maj 2015 kl 13.10\nبەشی کوردیی ڕادیۆی سوید لەژێر ناوی krigsvittnen# واتە "شایەتحاڵی شەڕ"دا زنجیرە ڕاپۆرتێک بڵاودەکاتەوە. ئەم زنجیرە ڕاپۆرتە لە ڕووداوەکانی شەڕ دەدوێ و بەسەرهاتی ئەو کەسانەی لەشەڕدا بەشداربوون یان شایەتحڵن دەکۆڵێتەوە.\nبۆ زیاتر تیشکخستنە سەر ئەو ڕەوشە و ئاوڕدانەوەیەک لە مێژوو ئەوا لە بەشی کوردیی ڕادیۆی سوید لەگەڵ ئەستێرە ئیراندۆست دا دەدوێت، ئەسێرە هەرچەندە تەمەنی منداڵ بووە بەڵام بەسەرهاتی و ڕووداوەکانی سەردەمی پێشمەرگایەتی باوک و خزمەکانی کاتێک لەشاخ بوون بەبیر دێتەوە.\nئەستێرتە ئیراندۆست بەسەرهاتی ئەو دەمانە دەگێڕێتەوە کە چۆن دایک و باوکی دادەبڕێت ماڵی باپیرانی بەخێوکردنی ئەو لە ئەستۆ دەگرن. هەروەها ئاماژە بەوە دەکات کە هەرچەندە ماڵی باوانی کەسانی میهرەبان و دڵکراوبوون، بەڵام بۆ منداڵێک لەو تەمەندا کەس جێگەی دایک و باوک ناگرێتەوە. لە دێژە بەساکەیدا ئیراندۆست دەگێرێتەوە کە خێزانێک دایکیان لەکاتی ئاوارەبووندا و ڕاکردنی لەدەست ڕژێمی ئیسلامی ئێران شەهید دەبێت، ئیدی منداڵەکانی ئەو ژنە شەهیدە چۆن پەرتەواز دەبن.


ژیان | کوردستان | زانكۆی سلێمانی بە یەكەمی هەرێمی كوردستان دەستنیشانكرایەوە\n2021-01-15 | 649 جار خوێندراوەتەوە\nبە گوێرەی راپۆرتی (Webometrics )ی ئەنجومەنی باڵای زانستی سەر بە وەزارەتی خوێندن و توێژینەوەی زانستی ئیسپانیا، ئەمساڵیش بۆ جارێکی دیکە زانکۆی سلێمانی پلەی یەکەمی زانکۆکانی هەرێمی کوردستانی بەدەستهێنایەوە.\nپشت بەست بەو داتا و ئامارانەی ساڵانە وێب سایتی فەرمی (Webometrics) بۆ هەڵسەنگاندنی ئاستی زانکۆ جیهانییەکان بڵاویدەکاتەوە، ئەمساڵیش زانکۆی سلێمانی ریکۆردی نوێی تۆمارکرد و لە سەر ئاستی هەرێمی کوردستانی لە پلەی یەکەم دایە و لەسەر ئاستی زانکۆ عیراقیەکانیش لە 10 یەکەمەکاندایە .\nبە پێی دوا راپۆرتی (Webometrics)ی ئەنجومەنی باڵای زانستی سەر بە وەزارەتی خوێندن و توێژینەوەی زانستی ئیسپانیا. کە لە کۆتایی مانگی کانوونی دووەمی ئەمساڵ بڵاوکراوەتەوە، دەریدەخات پێگەی زانکۆی سلێمانی لەسەر ئاستی زانکۆکانی عێراق لەپلەی چوارەمدایە، لە زۆرترین سایتەیشن کە 22176 سایتەیشنە .


کوردیپێدیا - هێنانی کرێکاری بیانی بۆ کوردستان دەستپێدەکاتەوە\n📊 هێنانی کرێکاری بیانی بۆ کوردستان دەستپێدەکاتەوە | پۆل: ئامار و راپرسی | زمانی بابەت: 🏳 کوردیی ناوەڕاست\nهێنانی کرێکاری بیانی بۆ کوردستان دەستپێدەکاتەوە\nبەرپرسێکی وەزارەتی کاروکاروباری کۆمەڵایەتی هەرێم ئاشکرای دەکات، بڕیاردرا رێگە بدرێت کرێکاری بیانی بهێنرێت بۆ هەرێمی کوردستان، دەشڵێت پێویستە هێنانی کرێکارەکان به و مەرج و رێنماییانە بێت کە دیاریکراون.\nعارف حیتۆ، بەڕێوەبەری گشتی کارو دەستەبەری کۆمەڵایەتی لە وەزارەتی کار و کاروباری کۆمەڵایەتی هەرێم بە دواڕۆژی راگەیاند، دوای راگرتنی بۆ ماوەیەک، بڕیارماندا بە رێگەدان بە هێنانی کرێکاری بیانی بۆ هەرێمی کوردستان، به و مەرجەی ئه و کرێکارانەی دێنە هەرێم لەڕووی تەندروستییەوە هیچ کێشە و نەخۆشییەکیان نەبێت.\nوتیشی هەرچەندە بەهۆی قەیرانی داراییەوە رێژەی هێنانی کرێکارانی بیانی بۆ 50% کەمبۆتەوە، بەڵام هێنانی کرێکاران لەرێگەی کۆمپانیای مۆڵەتپێدراو یان بۆ ئه و پڕۆژانە بهێندرێت کە لەبواری وەبەرهێنان کاردەکەن.\nبەپێی ئامارێکی وەزارەتی کار و کاروباری کۆمەڵایەتی، لە زیاتر لە 20 هەزار کرێکاری بیانی لە هەرێم هەن.\n➕ ئەم بابەتە لەلایەن: (نالیا ئیبراهیم)ەوە لە: Apr 8 2018 5:53PM تۆمارکراوە